הוועדה המיוחדת לפניות הציבור, כנסת 20, פרוטוקול מספר 131, 2018-03-05 12:30

ישראל אייכלר: שלום, ברוכים הבאים לישיבת הוועדה לפניות הציבור.

ישראל אייכלר: כולם אומרים בבניין הזה ששום דבר אי אפשר לדעת, מה יהיה עוד שעה, מה יהיה מחר, דבר אחד אנחנו יודעים, של"ג בעומר יהיה בעזרת השם בי"ח באייר תשע"ח, כך שזה דבר בטוח בע"ה.

ישראל אייכלר: מר שוינגר, הפסדת את הבשורה ואת הסקופ שנתתי.

ישראל אייכלר: אמרתי, אומרים ששום דבר לא ברור, לא יודעים מה יהיה בעוד שעה אבל של"ג בעומר יהיה בי"ח באייר תשע"ח, זה אני קובע.

<יוסף שוינגר: לא ברור שר' שמעון לא יקום עד אז לתחייה, לא ברור.

ישראל אייכלר: אינשאללה.

ישראל אייכלר: הוועדה מתכנסת בנושא לפחות פעמיים בשנים האחרונות, פעמיים בשנה.

מנחם אליעזר מוזס: שלום.

ישראל אייכלר: הרב מוזס.

ישראל אייכלר: הניסיון של השנים האחרונות הוכיח לנו שהיערכות מוקדמת, כולל הוועדה הזאת, זאת אומרת, שומרי הסף, לא בגתן ותרש, שומרי הסף הם הנבחרים של הציבור ששומרים על האזרח שיוכל לקבל את השירותים הממשלתיים.

ישראל אייכלר: זה עוזר ומסייע ואין דבר טוב יותר מאשר "מי שטרח בערב שבת הוא יאכל בשבת".

ישראל אייכלר: זה מה שאנחנו רואים.

ישראל אייכלר: הפעם השנייה שאנחנו עושים היא לאחר ההילולה, מפיקים לקחים.

ישראל אייכלר: אני חייב לומר שבשנים האחרונות, מהשנה הראשונה, המצב משתפר עם כל הבעיות.

ישראל אייכלר: כולנו זוכרים את הקריסות הגדולות וכל הדברים האלה ומדי שנה כמות המשתתפים בהילולה עולה במספרים משמעותיים והשנה אני מבין, ר' שמעון יגיד לנו, השנה זה אמצע השבוע, יום חמישי?

מנחם אליעזר מוזס: יום חמישי, כן.

ישראל אייכלר: זאת אומרת, עד שבת אפשר למנוע - - -

מנחם אליעזר מוזס: אין תירוץ של ערב שבת, מוצאי שבת.

ישראל אייכלר: זה יכול להימשך כמעט שלושה ימים והכול יכול לבוא על מקומו בשלום.

ישראל אייכלר: אני רוצה לציין דבר שידוע לכולנו פה, לכל היושבים פה, שקבר ר' שמעון בר יוחאי הוא האתר התיירותי מספר שתיים במדינת ישראל, אחרי הכותל המערבי.

ישראל אייכלר: למעלה ממיליון מבקרים בשנה.

ישראל אייכלר: אותי זה עדיין מרגש.

ישראל אייכלר: כשאני הגעתי למירון בל"ג בעומר, עוד היה מקום להכניס את המכונית בתוך החצר, לא רק ליד החצר.

ישראל אייכלר: זה היה ב-1958, שעשו לי "פאייס" עם פאות במירון.

ישראל אייכלר: והיום, ברוך השם, אנחנו רואים למעלה ממיליון מבקרים בשנה.

ישראל אייכלר: יש הערכה ש-5,000 שוטרים מגויסים להילולה מדי שנה ויש כמה קצינים ושוטרים שיש להם ניסיון רב בזה, במשך השנים האחרונות, שזכו להעביר את המהלך הזה.

ישראל אייכלר: בשנה שעברה הוקצו 2,500 אוטובוסים, וכשמדברים פה על אוטובוסים בחדר הזה אני רוצה להגיד לכם, רק לפני שעתיים ישבנו עם מנכל"ית משרד התחבורה כאן, לא בעניין מירון בכלל אלא בעניין של 34,000 תלונות ציבור על מערך האוטובוסים.

ישראל אייכלר: חלק על הרכבת, 2,000 תלונות, אבל 34,000 תלונות על אוטובוסים ברחבי הארץ במשך השנה האחרונה.

ישראל אייכלר: הנה, הרגע מדברים, דרור היה פה.

<קריאה: תחזור על הדברים.

ישראל אייכלר: כן, דרור, אמרתי שאנחנו מתכנסים פה היום פעם שנייה, איתך לפחות, אף אחד מאלה שיושבים חוץ ממך לא היה פה, וחוץ משלומית המנהלת, דיברנו היום על שיש בשנה 34,000 תלונות ציבור על מערך האוטובוסים בכל הארץ, אבל אנחנו עכשיו מדברים על מירון.

ישראל אייכלר: בשנה שעברה הוקצו 2,500 אוטובוסים.

ישראל אייכלר: לפני שאני פותח את הדיון אני כבר אומר, שכבר בשנה שעברה דיברנו, ובזה אני בצד של חברות המפעילים, שחייבים להכין חניונים.

ישראל אייכלר: אנחנו נדבר על זה.

ישראל אייכלר: מקווה שנמצאים פה האנשים שמטפלים בחניונים.

ישראל אייכלר: הובטח לנו אז על ידי שר האוצר, בישיבה יחד עם סגן שר האוצר, שיכינו חניונים נוספים, אבל עדיין חסרה תשתית שתאפשר לקלוט את האוטובוסים.

ישראל אייכלר: אני לא מדבר על חניונים מרוחקים לרכב הפרטי, אני מדבר על חניונים לרכבים בתוך השטח, אלה שטחים ששייכים למועצה אזורית וצריך חשיבה ותכנית מערכתית של כל משרדי הממשלה הקשורים לנושאי בטחון פנים – אוצר, תחבורה, דתות ונגב וגליל ואפשר לעשות את זה.

ישראל אייכלר: מהיום עד ל"ג בעומר יש מספיק זמן להכין כל מה שצריך, שלא יהיה נהג אוטובוס שלא יהיה לו איפה לחנות, לא יהיה שוטר שלא יהיה לו לאן להפנות.

ישראל אייכלר: אי אפשר להגיד לשוטר "תסדר את התנועה" כשעומדים לידו אוטובוסים ואין להם איפה לחנות והכול פקוק.

ישראל אייכלר: אני מדלג על דברי הפתיחה, אבל בעניין של החניונים אני חייב לומר שלוועדה הגיע מידע כי באזור מעגל מירון מנוצלים רק 15% מהשטחים לטובת חניונים, כאשר בשאר השטח קיימים מטעים שנשתלו כדי למנוע חניה.

ישראל אייכלר: זה דבר חמור ביותר שבשום מדינה בעולם לא יכול להתקיים.

ישראל אייכלר: עיקר הצורך בהסדרת החניונים קיים בימי ההילולה, אבל גם היום, בשאר ימי השנה, אפשר לומר היום שכל השנה צריך חניונים לאוטובוסים.

ישראל אייכלר: מגיעים נהגים מכל העולם ומכל הארץ, אין להם איפה להתרענן, אין להם איזושהי תשתית.

ישראל אייכלר: וצריך לעשות את זה כבר עכשיו.

ישראל אייכלר: בדיונים הקודמים טענו נציגי משטרת ישראל, משרד התחבורה והמתפללים, כי רק הקצאת שטחים נוספים לטובת חניונים באזור ההר תהיה פתרון עבור מעמסת התנועה.

ישראל אייכלר: מר תמיר ברקין, נמצא פה?

<עידית הוברמן: אני אהיה במקומו.

ישראל אייכלר: את במקומו.

ישראל אייכלר: מנהל מרחב צפון ברשות מקרקעי ישראל ציין בדיון האחרון בוועדה שכשעשו את התכנית של החניונים הרחוקים לא זיהו את הצורך בחניונים במעגל הפנימי, וקיימת החלטה על תוספת חניה בשטחים היותר רחוקים.

ישראל אייכלר: סוכם להירתם לנושא ולהתיר לרשות מקרקעי ישראל להכין את החניון במירון.

ישראל אייכלר: זאת אומרת במעגל הזה.

ישראל אייכלר: בדיון הקודם שהתקיים בנושא ב-13 בפברואר, בי"ז בשבט, כבר דיברו על פגישות מקצועיות.

ישראל אייכלר: אנחנו רוצים לשמוע איפה אנחנו עומדים עכשיו, על ההיבטים הכספיים והפקת לקחים וכל הדברים האלה.

ישראל אייכלר: אנחנו נדבר על שילוט, על כל הדברים האלה נדבר בהמשך.

ישראל אייכלר: אני רוצה את הסכמת כל החברים, הייתי עושה הצבעה, אבל אני רוצה פה אחד, שזכות ראשונים, דיבור ראשון, לרב מנחם אליעזר מוזס, בגלל שהוא ר' שמעון בר יוחאי, אבל הוא גם חבר הוועדה לפניות הציבור, בבקשה.

מנחם אליעזר מוזס: תודה רבה, אדוני היושב ראש.

מנחם אליעזר מוזס: אני מלווה את מירון מאז שעשו לי חלאקה במירון, לא רחוק מ-70 שנה.

מנחם אליעזר מוזס: אני רוצה רק שתבינו מה שפעם היה.

מנחם אליעזר מוזס: רק לפני 20 שנה עוד היו צריכים לתרום - - - אספלט בשביל לסגור בורות ומהמורות בעלייה לכביש.

מנחם אליעזר מוזס: כך היה המצב.

מנחם אליעזר מוזס: היום הכול השתנה ללא הכר ותודות לכל המשתתפים כאן.

מנחם אליעזר מוזס: באמת כולם רוצים להרים את הנטל הלא פשוט הזה וכולם רוצים את הזכות הזאת באמת להצליח.

מנחם אליעזר מוזס: אנחנו לא יכולים להסכים למצב הזה שהכינוס הזה יהיה בלשון "נו, אמרנו לכם הרי שזה בלתי אפשרי".

מנחם אליעזר מוזס: כשבאים לישיבה של הפקת לקחים, אז שמענו רק לפני שנה שנתיים "אמרנו לכם שלא יהיו מספיק אוטובוסים בגלל שיש לימודים רגילים ואין חופשה", "אמרנו לכם שאין מספיק נהגים", "אמרנו לכם שאין מספיק חניונים".

מנחם אליעזר מוזס: בשביל לקבל את התירוצים של "אמרנו לכם" אנחנו לא צריכים להתכנס.

מנחם אליעזר מוזס: אנחנו באים לשמוע מה אפשר באמת לעשות בכל התחומים שדיברנו.

מנחם אליעזר מוזס: אני רוצה לומר לכם, ואני רק אגיד לכם דוגמה, מה שראינו גם בשנה שעברה וגם לפני שנתיים, שר התחבורה לבד בשנה שעברה היה תקוע שעתיים בדרך מכפר שמאי למירון.

מנחם אליעזר מוזס: כן, ישראל כץ, הוא מספר את זה, היה תקוע שעתיים.

מנחם אליעזר מוזס: למה?

מנחם אליעזר מוזס: כי בחניונים למעלה המעגל לא פעל בשעות מסוימות כמו שצריך והיה פתאום עומס של רכבים, היה מוצאי-שבת ואז הגיעו כולם במכה אחת לקראת 12 בלילה.

מנחם אליעזר מוזס: היום זה לא מוצאי שבת, זה יום חמישי, יום רביעי בערב, אפשר להתפרס, מספיק שעות.

מנחם אליעזר מוזס: השאלה אם יש מספיק אוטובוסים, אם יש מספיק תחבורה ואם המשטרה מספיק מסונכרנת עם כל המערכת הזו, עם כל המערך.

מנחם אליעזר מוזס: לדוגמה רק נזכיר את הסיפור של היולדת, והוא מחייך כבר, שהגיעה יולדת, הייתה צריכה לצאת מהמעגל הזה ולברוח.

מנחם אליעזר מוזס: היו צריכים להפוך עולמות שהיא תוכל לצאת.

מנחם אליעזר מוזס: הסנכרון הזה, הקשר, לדעת איפה הנקודה, איפה המוקד.

מנחם אליעזר מוזס: גם לא יכול להיות שאם יהודי זקן נפל בירידה מהאוטו מתעכבת כל התנועה.

מנחם אליעזר מוזס: צריכים להכניס אמבולנס עם אפשרות להכניס את האמבולנס לשטח.

מנחם אליעזר מוזס: כל הדברים האלה, אני סומך שאתם יודעים איך לעשות אבל כשבאה שעת האפס, שעת הלחץ, אז זה רגע המבחן, זה רגע המבחן.

מנחם אליעזר מוזס: וזה מתחיל בזה, הרב אייכלר דיבר על חניונים, אבל אם אין אוטובוסים בשביל מה צריכים חניונים?

מנחם אליעזר מוזס: האם יש אוטובוסים או לא?

מנחם אליעזר מוזס: האם יש נהגים או לא? תודה.

ישראל אייכלר: תודה רבה.

מנחם אליעזר מוזס: זה רק על החשבון, טוב, אדוני היושב ראש?

ישראל אייכלר: המיקרופון פתוח בשביל הרב כל הזמן, אבל אני ממשיך מאיפה שאתה סיימת, העניין של החניונים.

ישראל אייכלר: יושבת פה עידית, שמייצגת את מנהל מרחב צפון בעניין החניונים, כי זה נושא שבקונצנזוס.

ישראל אייכלר: כל מי שיושב פה יגיד לי את המילה חניונים, אז אנחנו רוצים לשמוע מה נעשה ומה אפשר לעשות.

ישראל אייכלר: יובל, גם לך יהיה תפקיד בעניין הזה, להכשיר את החניונים במעגל הפנימי כדי שיהיה מקום לאוטובוסים.

<עידית הוברמן: קיימנו ישיבה עם משרד התחבורה, אצל הראל דמתי.

<עידית הוברמן: הם לקחו על עצמם את כל הטיפול הכולל, גם של החניון במעגל הקרוב, גם של החניונים במעגל הרחוק יותר.

<עידית הוברמן: קיימנו ביולי ישיבה.

<עידית הוברמן: הם שכרו את צוות העבודה שאנחנו השתמשנו בחלקו ואנחנו מחלקים את העבודה בינינו.

<עידית הוברמן: משרד התחבורה הציג השבוע אצלו את המצגת שלהם לכיוון העבודה ולאיתור עצמו.

<עידית הוברמן: כרגע אנחנו מחכים מהם לאישור הסופי ונתקדם יחד עם זה קדימה.

ישראל אייכלר: מה הבנתי, שמשרד התחבורה צריך לתת לכם תשובה?

<עידית הוברמן: לא, רשות מקרקעי ישראל יזמה ובחנה איתורים לארבעה מוקדים של חניונים.

<עידית הוברמן: ארבעת החניונים האלה מקודמים בתכניות מפורטות.

ישראל אייכלר: הרחוקים?

<עידית הוברמן: הרחוקים.

ישראל אייכלר: לא, אני מדבר על המעגל.

<עידית הוברמן: משרד התחבורה לקח את החומר הזה ועשה בחינה כוללת, גם של הרחוקים וגם של הקרובים, מה הוא נדרש בנוסף לרחוקים, מה בקרובים.

<עידית הוברמן: לקחו עובדות של - - - אדריכל, הוא הציג מצגת, יש לי כאן מצגת שהוא הציג, באמת, אחד הסעיפים הראשונים של התכנון, צומת מושב מירון.

<עידית הוברמן: זה היה השבוע אצל הראל דמתי וכרגע אנחנו מחכים לישיבה נוספת שתתקיים באפריל, כדי שנוכל לקדם את התכנון שם.

מנחם אליעזר מוזס: בשנה הזאת זה לא יהיה.

ישראל אייכלר: לא, למה?

ישראל אייכלר: אפשר לעשות את זה היום.

<עידית הוברמן: לא נראה שזה יהיה לשנה.

<עידית הוברמן: זה יכול להיות רק בדרך של תכנון מפורט.

ישראל אייכלר: זאת אומרת שהדיון מיותר, כי כל מי שיושב פה יאמר, "תשמע, אין לי את החניונים האלה, אין לי לאן להביא אוטובוסים".

מנחם אליעזר מוזס: השאלה אם יש אוטובוסים.

<שלומית אבינח: אבל למה מפברואר 2017 עד עכשיו מחליטים לעשות את הישיבה שבוע לפני?

<עידית הוברמן: כי משרד התחבורה, הוא מארגן את כל הדברים, הוא אמר שהוא חייב לארגן את הדברים אצלו.

<עידית הוברמן: אנחנו נותנים את ההיבט הקנייני.

<שלומית אבינח: מ-2017?

ישראל אייכלר: עכשיו ניתן לדרור את הדרור לפתוח את לשונו.

ישראל אייכלר: תגיד מה אתה אומר על העניין של החניונים.

<דרור גונן: קודם כל עשינו עבודה, למרות שזה לא התפקיד שלנו במקור כי אנחנו בסך הכול מטפלים בתחבורה הציבורית, אבל לאור המצוקה שיש בנושא של החניונים וזה שיש שם שטחים חקלאיים, שכמו שנאמר כאן, כנראה, לכאורה, שותלים בהם חודש לפני האירוע, בוצרים וגוזרים יומיים אחרי האירוע, הבנו שמבחינת הצורך הציבורי של המקום והחשיבות שלו והעובדה שיש בו מספר רב של מבקרים והוא הפך להיות אתר תיירותי/רוחני, לדעתי השני בגודלו במדינת ישראל אחרי הכותל, אנחנו מנסים לקדם תכנית של חניונים, שבמסגרתה גם נפקיע שטחים.

<דרור גונן: אנחנו נעבור סטטוטורית תהליך של שינוי ייעוד, שבו, אני מקווה, נקבל את התמיכה של הוועדה המחוזית, של מנהל מקרקעי ישראל וכל הגורמים האחרים.

<דרור גונן: פה אני פונה גם אליכם, כי צריך כנראה הליך חקיקתי, שיתמוך ויקצר את התהליך, כמו שעשו עכשיו למשל, ב"מקווה ישראל", בשביל הרכבת, להגדיל את כמות המסילות.

<דרור גונן: אם יש הצדק לאומי לשטח, אפשר גם לייצר הליך מקוצר, מוזס, אם זה באמת חשוב.

<דרור גונן: אני חושב שכדאי שתחשבו על זה גם אתם.

מנחם אליעזר מוזס: לחודשיים האלה?

מנחם אליעזר מוזס: כשיוצאים לפגרה?

<דרור גונן: תקשיב, מירון יש כל השנים, גם לפנינו היה וגם יהיה אחרינו, מירון לא מסתיים השנה.

ישראל אייכלר: אני ישבתי עם שר האוצר וסגנו בלשכתו, עם תמיר ברקין, עם ראש מינהל מקרקעי ישראל, לפני שנה בדיוק והוא נתן הוראה, יובל, נתן הוראה "אני רוצה שזה יבוצע".

ישראל אייכלר: ואז אמר ברקין שיש להם כבר תכנית של חניונים רחוקים, אז אמר שר האוצר שצריך לעדכן את זה, כי שר האוצר מאוד חם על העניין של ר' שמעון בר יוחאי.

ישראל אייכלר: הוא אמר שצריך לעדכן את זה ולא הייתה שאלה של תקציב, הוא אפילו הוסיף תקציב לשנה הקודמת, אז, באותה ישיבה - - -

<דרור גונן: אנחנו לא מקדמים את התכנית של החניונים המרוחקים, מקדם את זה משרד התיירות - - -

<עידית הוברמן: זה אנחנו, אנחנו והמועצה.

ישראל אייכלר: יש להם כבר תכנית מוכנה.

<דרור גונן: אני מדבר על החניונים בתוך ההר, על ההר עצמו.

ישראל אייכלר: יש כבר שנה.

ישראל אייכלר: יש כבר שנה מאז.

ישראל אייכלר: אני מבקש, אם אפשר, גם אתה כמשרד התחבורה, בוא לא נהיה כל כך ממוסדים.

ישראל אייכלר: לפני שנים רבות, מתי שהיו צריכים, כשאבא שלי ז"ל היה שם, חודשיים לפני ל"ג בעומר היו מביאים כמה טרקטורים, מיישרים חניונים לאוטובוסים שקיימים, היו עושים את זה בלי אספלט ובלי שום דבר, עד היום אני מרגיש את החול.

<דרור גונן: גם היום, רוב החניונים מכשירים אותם עכשיו.

ישראל אייכלר: כן, ככה.

ישראל אייכלר: אז אני רוצה שהשנה, יש לנו עוד חודשיים, אני רוצה שזה ייעשה.

<דרור גונן: זה לא אני כבר, זה "המקומות הקדושים" או מי שמנהל את האירוע.

<דרור גונן: אנחנו לא מתעסקים בכל מה שקשור להכשרה בתוך ההר ובכל המרכיבים האלה.

ישראל אייכלר: אבל אם זו תהיה דרישה שלכם כמשרד התחבורה שאומר: אני רוצה להביא לפה אוטובוסים, תכינו לי מקום, יבוא שווינגר אל יובל ממשרד האוצר, יגיד: הבוס שלך - - -

<דרור גונן: - - - קשור ליובל.

<דרור גונן: זה לא עניין רק תקציבי, זה ענין סטטוטורי.

ישראל אייכלר: לא, אם זה תקציבי.

ישראל אייכלר: לחודש?

ישראל אייכלר: ליום יומיים לא צריך שינויים סטטוטוריים כדי לפתוח את כל זה.

<דרור גונן: אולי הרב שווינגר יוכל להתייחס לזה.

<דרור גונן: לא בטוח שהוא יכול לקחת את השטח ולעשות את זה.

<דרור גונן: אולי כדאי שהוא יתייחס לזה.

<שלומית אבינח: יש פה גם את מינהל התכנון.

<דרור גונן: אי אפשר לקחת שטח ולעשות מה שרוצים.

ישראל אייכלר: לא, אני רק רוצה לשמוע אם אפשר לקחת זמנית שטח פנוי, להכשיר אותו לשלושה ימים.

<שלומית אבינח: תהליך של שימוש חורג.

ישראל אייכלר: שימוש חורג לשבוע ימים.

ישראל אייכלר: מה השם שלך, גבירתי?

<רות רוטנשטרייך: רות רוטנשטרייך.

ישראל אייכלר: רות רוטנשטרייך, יועצת אדריכלית ממשרד האוצר.

ישראל אייכלר: נו, את הכתובת.

ישראל אייכלר: האם אפשר לעשות שימוש חורג לשבוע ימים, להכשיר שם את השטח?

<רות רוטנשטרייך: אפשר לעשות שימוש חורג, אני יודעת שיש הליכים לשימוש חורג, דובר על זה בוועדה המקומית, אבל אני לא חושבת שחניונים, ביקשו דברים אחרים.

<רות רוטנשטרייך: ביקשו טריבונות, ביקשו הסדרות של דברים אחרים.

<רות רוטנשטרייך: אני יודעת שבוועדה המקומית הוגשו בקשות לשימוש חורג, זה כבר בהליך של רישוי.

<רות רוטנשטרייך: למיטב ידיעתי אין שם חניונים.

<רות רוטנשטרייך: אם ביקשו אפשר - - -

ישראל אייכלר: מי מוסמך לבקש את השימוש החורג, משרד התחבורה?

<רות רוטנשטרייך: לא, לא, לא.

<דרור גונן: מי שמארגן את האירוע.

<רות רוטנשטרייך: "המקומות הקדושים".

<דרור גונן: מי שמארגן את האירוע מבקש מה שצריך.

ישראל אייכלר: משרד הדתות ומשרד התחבורה?

ישראל אייכלר: אפשר להרכיב את שניהם כמו החיגר והפיסח.

<רות רוטנשטרייך: אבל יש את "המקומות הקדושים", שהם ביקשו עד היום שימוש חורג ואם משרד התחבורה מעוניין - - -

ישראל אייכלר: אני לא הבנתי את התנועה הזאת, מעוניין?

<דרור גונן: לא, אני דיברתי עם משרד האוצר.

<דרור גונן: שבסוף כל הנושא של - - -

ישראל אייכלר: כי אם אתה לא מעוניין אז לא יהיה שום דבר.

<דרור גונן: אני מעוניין, אבל - - -

ישראל אייכלר: אז זהו, תרשמי.

<רות רוטנשטרייך: מישהו צריך לאתר את המקום קודם - - -

<דרור גונן: מי שהגיש את הבקשה - - -

ישראל אייכלר: נו, ומי עושה את זה, לא האדריכלית?

ישראל אייכלר: מי מתאם את העבודות?

<רות רוטנשטרייך: אני לא האדריכלית, אני עובדת בלשכת התכנון ועדה מחוזית.

<רות רוטנשטרייך: אם יגישו אלינו בקשה אנחנו נשמח לדון בזה.

<רות רוטנשטרייך: אני לא מאתרת בשטח - - -

ישראל אייכלר: מי צריך לאתר את זה?

<רות רוטנשטרייך: אנשי התחבורה, מי שמבין בתחבורה.

<רות רוטנשטרייך: המשטרה יודעת, לדעתי, בדיוק מה הם רוצים ומה הם צריכים ואיפה הם צריכים - - -

ישראל אייכלר: המשטרה מוסמכת לבקש מכם?

<רות רוטנשטרייך: בהחלט, דרך הוועדה המחוזית.

ישראל אייכלר: אז יש לנו את מיכה.

מנחם אליעזר מוזס: אולי נביא את הוועדה המקומית כאן?

ישראל אייכלר: יש, יש, כולם הוזמנו וכל אחד ידבר.

ישראל אייכלר: אתה מעדיף שמיכה ידבר או שאתה תדבר?

ישראל אייכלר: בבקשה, תסגור לי את הקצוות האלה.

<יוסף שוינגר: על החניונים?

ישראל אייכלר: על החניונים.

ישראל אייכלר: נגמור את החניונים, נלך הלאה.

<יוסף שוינגר: לקראת הדיון בוועדה עשינו, איך אומרים?

<יוסף שוינגר: רענון ושוחחתי עם תמיר ברקין, הממונה על המחוז מטעם מנהל מקרקעי ישראל.

<יוסף שוינגר: הוא טען שהגוף הסטטוטורי שאמור לפנות אליו הוא משרד התחבורה, שהוא זה שאמון על הפנייה.

<יוסף שוינגר: אנחנו הגוף המבצע.

<יוסף שוינגר: במידה ומינהל מקרקעי ישראל, שבא בלב פתוח ונפש חפצה לעזור, אנחנו נבצע בכל שטח שנקבל.

<יוסף שוינגר: הרי זה הטירוף שאנחנו אוחזים בו כל שנה.

<יוסף שוינגר: הבעיה כרגע, חוץ מהקטע התקציבי שהוא לא רלבנטי כרגע כי נפתור אותו, שאנחנו לא יכולים לעלות לשטח לפני שיש פנייה רשמית של משרד התחבורה למינהל.

<יוסף שוינגר: המינהל טוען שהוא מחכה, אני חושב שאני מדייק?

<קריאה: כן.

ישראל אייכלר: אני לא רוצה לשחרר את משרד ה - - -

<יוסף שוינגר: גם המועצה הייתה צריכה, כגוף שהוא הבעלים הכללי של ה - - -

ישראל אייכלר: איפה המועצה?

ישראל אייכלר: מי זה, אייל?

<אייל דמרי: כן.

ישראל אייכלר: האם המועצה יכולה להגיש בקשה לשימוש חורג בחניונים?

<אייל דמרי: המועצה יכולה להגיש בקשה ואני חושב שמי שפעל בעניין הזה זה דווקא המשטרה.

ישראל אייכלר: כן, אבל למה שאתם לא תשתתפו עם המשטרה, עם משרד התחבורה ועם משרד הדתות?

ישראל אייכלר: בואו תעשו מסמך מוסכם על כולכם ותגישו את זה.

ישראל אייכלר: אני מבקש שזה יהיה תוך שבוע כדי שיהיה לנו טעם להמשך את הדיון.

ישראל אייכלר: משרד התחבורה הוא הראשון המעוניין בזה כי אם אין לו חניונים אין לו תחבורה.

<שלומית אבינח: בקשה לוועדת התכנון?

ישראל אייכלר: הוועדה המקומית שזה מועצה אזורית מרום הגליל, בשיתוף עם משרד הדתות ומשטרת ישראל.

ישראל אייכלר: אנחנו רוצים לבקש לקבל העתק של הפניות האלו.

ישראל אייכלר: אנחנו נעשה לכם את הדיוור, נדאג לכך שזה יגיע לשר התחבורה, לשר המשטרה.

ישראל אייכלר: כל אלה יבואו למירון, אז אני רוצה שהם יבואו עכשיו, שהם יהיו מוכנים, שיהיו חניונים.

<עידית הוברמן: אבל חשוב שזה יעבור דרך בעל הקרקע, שגם אנחנו נקבל עותק, שנוכל לעשות את זה.

ישראל אייכלר: בעל הקרקע הוא המדינה.

<מיכה טובול: רק ברשותך הערה הקטנה.

<מיכה טובול: השטחים שאנחנו מדברים עליהם במעגל התנועה, כך אנחנו קוראים להם, מגדירים את החניון הזה, זה בעצם לא חניון לכלי רכב, זה חניון טרמינל לתחבורה, אך ורק לתחבורה ציבורית.

<מיכה טובול: אין ספק שהכשרה של המעגל הזה כן תעזור לתחבורה וגם לכלי רכב פרטיים בכל ימות השנה.

<מיכה טובול: יחד עם זאת, כשמצביעים על שינוי ייעוד שם, בתוך השטח, לטעמי, יש איזושהי בעיה כי מדובר שם בכרמים.

<מיכה טובול: אי אפשר לבוא ולהוריד כרמים, להגיד נשתמש שבוע ונחזיר את הכרמים.

<מיכה טובול: אם זה היה שטח של חקלאות שהיא עונתית, אני מאמין שלא הייתה בעיה, אבל כשמדובר בכרמים אז לטעמי, יש פה איזושהי בעיה ובטח תהיה בעיה להרים את זה, לייעד את זה כשימוש חריג ובטח להילולה הקרובה.

ישראל אייכלר: לא יהיה לנו יין לפורים הבא אם נוציא את הכרמים האלה.

ישראל אייכלר: חשבתי שרק ביהודה ושומרון יש בעיה עם עקירת עצי זית, במירון זו בעיה להוציא כרמים ולהחזיר אותם אחרי שבועיים-שלושה?

ישראל אייכלר: או להעביר מקום?

ישראל אייכלר: הרי אנחנו יודעים מהי מטרת הכרמים, זה צריך להניב הרבה יין, אבל - - -

<יוסף שוינגר: אני חושב שאם היו נותנים לנו את השטח במקום כרמים זה היה יכול להניב יותר כסף לבעלים.

ישראל אייכלר: אנחנו נעבור לנושא היותר כללי.

ישראל אייכלר: לגבי הנושא של החניונים אני שואל את המנהלת, אנחנו סגרנו, אפשר ללכת הלאה עם העניין של החניונים?

ישראל אייכלר: נמשיך הלאה.

ישראל אייכלר: מיכה, עכשיו אתה רשום, אתה רוצה לדבר על רישוי ואבטחה?

<מיכה טובול: כמה מלים.

<מיכה טובול: קודם כל, אנחנו כמשטרה, כמו שאתם יודעים, פועלים כל השנה, נערכים לאירוע הזה.

<מיכה טובול: אנחנו מתחילים לעבוד ונערכים.

<מיכה טובול: אנחנו תמיד אומרים, לפני שמתחילה ההילולה הזאת אנחנו כבר נערכים לשנה הבאה, איך לשפר דברים שאנחנו לא מצליחים לקראת השנה.

<מיכה טובול: אנחנו עובדים על פי - - - מסודר.

<מיכה טובול: אנחנו ממש מרכזים לקחים מכל המערכים שעובדים ועל בסיס הלקחים האלה אנחנו נערכים לעשות את ההילולה הרבה יותר טובה, הרבה יותר בטוחה לשלום הציבור וכך אנחנו גם עושים השנה.

<מיכה טובול: כמובן שכל הלקחים שלנו מתורגמים להנחיות ל"מקומות הקדושים" ובעצם הם אלה שאמורים לתת את המענה לכלל הדרישות שלנו.

<מיכה טובול: אנחנו כמשטרה אומרים שכל הדרישות שאנחנו מעלים הן דרישות חשובות, ענייניות ומבצעיות.

<מיכה טובול: ישנן דרישות שלפעמים נראות חריגות, אבל אנחנו תמיד, תמיד כשאנחנו עושים את החשיבה קדימה, אנחנו חושבים חס וחלילה על מצב קיצון, שכן נוכל לתת מענה.

<מיכה טובול: אז אם לפעמים, אם הדרישות נראות קיצוניות ל"מקומות הקדושים", אז אנחנו תמיד אומרים, אם אנחנו חס וחלילה נגיע ליום שנצטרך לתת פתרון, אז אנחנו - - -

ישראל אייכלר: הנה, יש לי סעיף אחד, דוגמה למה שאמרת.

ישראל אייכלר: הקשר בין דרך בורמה ב' ל-א', כדי שאם יש חלילה משהו, שכוחות הביטחון וההצלה יוכלו - - -

<מיכה טובול: כן, זה לדוגמה, זה היה איזה חיבור.

<מיכה טובול: יש לנו שני צירים שמשמשים את משטרת ישראל למקרי חירום.

<מיכה טובול: זה ציר בורמה א', זה ציר שהכניסה שלו היא ממושב מירון, זה ציר שמטפס לַציוּן.

<מיכה טובול: ציר בורמה ב' זה ציר משני שמגיע, למי שמכיר את האזור, מפיתול נחל מירון וגם עולה לציון.

<מיכה טובול: שתי הדרכים האלו מבחינתנו, משמשות בחירום להעלאת והורדת כלי רכב שאנחנו אמורים להשתמש בהם במצב קיצון.

<מיכה טובול: יחד עם זאת, הייתה לנו בעיה מספר שנים בחשיבה המבצעית שלנו, חשבנו איך אנחנו מחברים אותן ואני רוצה להגיד באמת מילה טובה לרשות שמורות הטבע, שבשנה הקודמת כן באו לקראתנו וכן אפשרו לנו לחבר - - -

ישראל אייכלר: רק שמישהו לא ישים שם כמה כרמים בדרך.

<מיכה טובול: לחבר את שני הצירים האלה, לשים אותם בסלילה קשיחה וזו סלילה שמסייעת לנו לחבר את בורמה א' עם בורמה ב' ולעשות איזה ציר מעגלי שאפשר להיכנס אליו ממקום אחד ולצאת מהנקודה השנייה.

מנחם אליעזר מוזס: גם השנה?

<מיכה טובול: גם השנה הוא יפעל, בהחלט.

ישראל אייכלר: יש בקשה לשקול למנוע נסיעת משאיות בימים האלה ולהזרים את התנועה מצומת גולני לצומת קדרים, שלא יהיו שם משאיות, ובקשה כללית יותר למשטרה, שלא יתבצעו עבודות בכביש בליל ל"ג בעומר ובלילה שאחריו, בכל הארץ.

ישראל אייכלר: קורה מצב שעושים עבודות בכביש בהנחה שבלילה התנועה דלילה ובסוף כל הנוסעים והחוזרים ממירון נוסעים בלילות, אז נהיים פקקים של שעות ארוכות.

ישראל אייכלר: מי ממונה על הדבר הזה?

<קריאה: "נתיבי ישראל".

ישראל אייכלר: לא, לא, זה תלוי במשטרה.

ישראל אייכלר: מי ממשטרת התנועה פה?

ישראל אייכלר: ג'יבלי.

<עמיר ג'יבלי: קודם כל אנחנו בטח ובטח - - -

ישראל אייכלר: אתה כבר שנים במירון, לא?

<עמיר ג'יבלי: כן.

<עמיר ג'יבלי: קודם כל במחוז הצפוני, בטח ובטח במחוז הצפוני שהוא מכיל את האירוע, לא יהיו שום עבודות או קיצורי נתיבים בשביל שבאמת התנועה תיסע בצורה חופשית ותקינה.

<עמיר ג'יבלי: עם זאת, לגבי המשאיות, תראו, משאיות, אנחנו לא יכולים למנוע ממשאיות לנסוע במחוז הצפוני, אבל בכל המעגל - - -

ישראל אייכלר: מצומת קדרים.

<עמיר ג'יבלי: זה לא מה שאתם מכירים.

<עמיר ג'יבלי: כביש 65 היום הוא דו נתיבי, לשני הכיוונים.

<עמיר ג'יבלי: זה לא הצירים שאתם מכירים, שהיה נתיב אחד ומשאית אחת יכלה לעשות טור של כלי רכב ארוך מאוד.

<עמיר ג'יבלי: אין את זה כבר.

<עמיר ג'יבלי: כביש 65 הוא דו נתיבי לכל האורך, התנועה, כולל כביש 90, כל המעטפת, נוסעת בחופשיות ובכלל, כל המעגל של 89 והעלייה של צומת 7, אין בכלל משאיות אלא רק כאלו שקשורות לאירוע ואספקה של תושבים וכדומה - - -

ישראל אייכלר: זאת הכוונה.

<עמיר ג'יבלי: והכל בתיאום ובצורה מדויקת.

ישראל אייכלר: יש עוד בעיה של תאורה בכבישים 89 ו-866.

ישראל אייכלר: כבר גבו קרבנות הכבישים האלה.

ישראל אייכלר: מי ממונה על זה, זה "נתיבי ישראל"?

ישראל אייכלר: אתה?

<מיכאל רסקין: אני מיכאל רסקין, אני מנהל מרחב צפון.

ישראל אייכלר: היית פה גם בשנה שעברה, נכון?

<מיכאל רסקין: גם לפני שנתיים.

ישראל אייכלר: אני זוכר אותך מהשלט בצומת גולני לקבר הרשב"י.

מנחם אליעזר מוזס: אבל זה עדיין לא התקיים, עד עכשיו.

<מיכאל רסקין: קודם כל היה, אנחנו שמנו והורדנו.

מנחם אליעזר מוזס: למה?

<מיכאל רסקין: כי להילולה אנחנו שמים, זה שלט זמני.

מנחם אליעזר מוזס: כל שנה צריכים לדעת.

מנחם אליעזר מוזס: נוסעים מיליון איש במשך השנה.

ישראל אייכלר: אני בעצמי טועה כל פעם, מגיע או לעפולה או לטבריה.

<מיכאל רסקין: סע לקריית שמונה ואתה לא תטעה.

ישראל אייכלר: לא, אבל צריך שלט שם.

מנחם אליעזר מוזס: את מי מעניין איפה כרמיאל?

מנחם אליעזר מוזס: מעניין איפה זה מירון.

<מיכאל רסקין: אל תכניס אותי לפוליטיקה, אני לא שם.

מנחם אליעזר מוזס: למה אתה מוריד את זה, למה?

מנחם אליעזר מוזס: מה זה מפריע לך?

ישראל אייכלר: מי צריך לאשר לך לשים?

<מיכאל רסקין: אנחנו נשׂים, נשׂים.

<מיכאל רסקין: קודם כל, בואו נתחיל מהשילוט.

<מיכאל רסקין: כל השילוט שהיה בשנה שעברה חוזר.

<מיכאל רסקין: בגלל שהייתה הנחיה של ממונה בטיחות שלא נטעה את הנהגים, אנחנו מחזירים אותו בדיוק באותה מתכונת, לפי תכנון של חברת - - -

ישראל אייכלר: שלט גדול?

<מיכאל רסקין: כל השלטים שהיו.

<מיכאל רסקין: אני לא מדבר רק על שלט במחלף גולני, כל השלטים שהיו, כל המערך של השלטים חוזר.

<מיכאל רסקין: זה דבר ראשון.

<מיכאל רסקין: דבר שני - - -

מנחם אליעזר מוזס: אלה הגדולים ששמתם?

<מיכאל רסקין: כן, כן, הכול יהיה, כל מה שהיה חוזר.

<מיכאל רסקין: בדיוק כמו שמשרד הדתות תכננו, זה מה שאנחנו מיישמים.

<יוסף שוינגר: הם מדברים בעיקר על הסיבוב בצומת גולני - - -

<מיכאל רסקין: אני מבין.

<מיכאל רסקין: יוסי, יוסי, אני מכיר את זה.

<מיכאל רסקין: זה דבר ראשון.

ישראל אייכלר: הוא יודע, הוא מכיר את זה.

ישראל אייכלר: תמיד השלט הזה הזכיר לי נר נשמה של ר' שמעון.

<מיכאל ריסקין: דבר שני, בקשר לתאורה, אנחנו גם מתכוננים באותה מתכונת, גם ב-89, מה שעשינו שנה שעברה זה מה שאנחנו מוכנים לבצע.

ישראל אייכלר: זה לא קבוע?

<מיכאל ריסקין: זה לא קבוע כרגע.

<מיכאל ריסקין: אנחנו מכינים בקשה למשרד התחבורה לבצע הרחבת שול ותאורה בין ספסופה לצבעון, כרגע זה בקנה אבל עדיין לא אושר.

<מיכאל ריסקין: כרגע יהיה אותו מערך תאורה כמו שהיה בשנה שעברה.

<מיכאל ריסקין: זאת אומרת עד לצבעון, עד לחושה המרוקאית וגם עד נחל מירון.

<מיכאל ריסקין: זה מה שאנחנו מתכננים לעשות.

<מיכאל ריסקין: בגלל החניונים, אני חייב לציין, המשטרה הוציאה דרישות חדשות.

<מיכאל ריסקין: אני עדיין לא קיבלתי תכניות.

<מיכאל ריסקין: אני ממתין.

<מיכה טובול: איזה תכניות, מיכאל?

<מיכאל רסקין: אני אספר.

<מיכאל רסקין: תדעו לכם, אנחנו היום ב-5 למרץ, אין לי תכניות, אין לי תקציב, אני עדיין לא יודע בדיוק מה לעשות.

<מיכאל רסקין: אני ממתין לתכניות בשביל לתמחר את זה ולהביא לאישור תקצוב, אין לי כרגע.

<מיכאל רסקין: מדובר על הרחבת שול בין אור הגנוז למירון, פלוס שביל להולכי רגל.

<מיכאל רסקין: מדובר על הוספת נתיב שלישי במעגל של החניונים למעלה, אין לי כלום.

ישראל אייכלר: מה זה "אין לך תקציב"?

<מיכאל ריסקין: אין לי תקציב.

<קריאה: זו לא עבודה שלו במעגל.

<מיכאל ריסקין: זה גם לא שטח שלי אבל לא משנה.

ישראל אייכלר: אבל השול, בין המסוכנים שהוא דיבר.

<דרור גונן: כביש 89 שהוא דיבר עליו, אנחנו נעשה בתוך הבית, נראה אם אפשר לייצר תקציב כזה או אחר, נבחן - - -

ישראל אייכלר: למה "כזה או אחר"?

ישראל אייכלר: ממש כזה אני רוצה, מה זה "כזה או אחר"?

ישראל אייכלר: בשביל מה אני צריך את משרד התחבורה, כמה, 40 מיליארד יש לכם?

<דרור גונן: אין קשר.

<דרור גונן: כל שקל מחויב לפרויקט, זה לא שיש לנו איזו קופה שאנחנו יכולים לקחת ממנה כסף.

<דרור גונן: אין לנו כסף, הכול מחויב.

<דרור גונן: אם אנחנו רוצים לעשות את הפרויקט, אנחנו יושבים בישיבה שבוע הבא, אנחנו גם נעדכן את הרב אייכלר במשמעות של העלות של זה.

<דרור גונן: אנחנו גם נגיש את הבקשה מיידית ואני מקווה שנמצא פתרון.

<דרור גונן: אם לא, אנחנו נציג.

מנחם אליעזר מוזס: השאלה היא בין צומת מירון לספסופה, איפה שנהרג כבר בחור ביום שישי לפני שלוש שנים, שם אין שול, עד היום אין.

<מיכאל ריסקין: יש שול, כרגע יש.

מנחם אליעזר מוזס: אין.

<מיכאל רסקין: שני מטר.

<דרור גונן: יש שול.

מנחם אליעזר מוזס: בצד אחד.

<מיכאל ריסקין: בצד אחד זה מה - - -

מנחם אליעזר מוזס: תודה רבה, הוא נהרג בצד הזה, שם לא רואים.

מנחם אליעזר מוזס: שם זה חושך.

<מיכאל ריסקין: חכה שנייה, קודם כל, יש תאורה.

<מיכאל ריסקין: יש תאורה, בין ספסופה למירון יש תאורה.

<מיכאל ריסקין: אני חייב לציין ואתה מוזמן לראות.

<מיכאל ריסקין: יש גם שביל להולכי רגל שאתה יכול ללכת מאחורי מעקה, אם אתה רוצה.

<מיכאל ריסקין: אם אתה רוצה ללכת בצד השני אז אתה לוקח את החיים שלך - - -

ישראל אייכלר: יש מעבר תת קרקעי?

<מיכאל ריסקין: לא, אתה יכול להגיע מספסופה - - -

ישראל אייכלר: בצד הזה, אבל מי שבאור הגנוז?

<מיכאל ריסקין: הוא יכול לחצות את הכביש וללכת בצד השני.

ישראל אייכלר: צריך לחצות את הכביש?

<מיכאל ריסקין: כן, ויש תאורה, רק צריכים קצת לחשוב איפה ללכת.

ישראל אייכלר: למה אין שם מעבר חציה?

<מיכאל ריסקין: מעבר חציה בכבישים בינעירוניים שמים אך ורק כשיש רמזור או מעגל תנועה.

<מיכאל ריסקין: אסור לסמן מעבר חציה, לפי החוק, במקומות שאין רמזור או מעגל תנועה.

מנחם אליעזר מוזס: אבל אלה שיוצאים מאור הגנוז?

<מיכאל ריסקין: זה בכל הכבישים.

<מיכאל ריסקין: אתה לא צריך לבוא אליי בטענות.

<מיכאל ריסקין: תשמע טוב, לא מסמנים מעברי חציה בכבישים בינעירוניים, אתה יכול לבדוק אותי.

ישראל אייכלר: למה אין שם מעגל תנועה?

<מיכאל רסקין: בצומת מירון, מיד אחרי ההילולה, פשוט אי אפשר לגמור את זה, מיד מתחילים מעגל תנועה בצומת מירון.

ישראל אייכלר: השנה?

<מיכאל ריסקין: כן.

<מיכאל ריסקין: לא רצו להתחיל כי פחדו לא להספיק לסיים.

<מיכאל ריסקין: זאת האמת.

ישראל אייכלר: זו כבר בשורה, שיהיה לפחות במשך השנה ואז יהיו מעברי חציה בצומת.

<מיכאל ריסקין: בדיוק, תהיה גם תאורה וגם מעגל תנועה.

<קריאה: בשנה הבאה זה ייראה הרבה יותר טוב.

<מיכאל רסקין: בדיוק.

מנחם אליעזר מוזס: בצומת של אור הגנוז?

<מיכאל ריסקין: לא מתוכנן.

מנחם אליעזר מוזס: מקום מסוכן ביותר, מסוכן.

<מיכאל רסקין: לצערי, יש כל כך הרבה מקומות מסוכנים.

<מיכה טובול: רק, ברשותך, אני אוסיף משהו על ההערה שלך.

<מיכה טובול: אתמול היינו בישיבה עם ראש את"ן וגם דיברו על התכניות, היה נציב שלכם.

<מיכאל ריסקין: אני יודע.

<מיכה טובול: מחר אנחנו כולם, כולם כולם נפגשים במירון וכולם יקבלו תכניות ביד.

<מיכאל ריסקין: בסדר, אני אומר מה שנכון להיום.

<מיכה טובול: אתה צודק.

<מיכאל רסקין: היום אין?

<מיכאל רסקין: זה מה שאמרתי.

ישראל אייכלר: מחר יהיה?

ישראל אייכלר: זה כבר בשורה.

<מיכאל ריסקין: הלוואי.

ישראל אייכלר: התכלית שלנו היא שבל"ג בעומר הכול יהיה מסודר ולא נהיה מופתעים.

<מיכאל ריסקין: גם שלנו.

מנחם אליעזר מוזס: אפשר לעשות משהו זמני באור הגנוז?

<מיכאל ריסקין: איזה זמני?

מנחם אליעזר מוזס: משהו זמני.

<מיכאל ריסקין: לא.

מנחם אליעזר מוזס: למה?

<מיכאל ריסקין: לא.

<מיכאל ריסקין: קודם כל, זמני יפריע לך בזמן ההילולה, זה דבר ראשון.

ישראל אייכלר: נדמה לי שהמועצה האזורית שם, נכון?

ישראל אייכלר: המשרדים שלכם שם?

<מיכאל ריסקין: כן.

<אייל דמרי: אנחנו - - - את זה כל בוקר, לא במירון.

<אייל דמרי: כבר היום, מחר בבוקר תבוא תיסע - - -

ישראל אייכלר: אבל בדרך כלל אומרים: העיריה שם מסתדרת בשביל עצמה, רק לנו לא דואגת, אתם לא דואגים גם למועצה?

<אייל דמרי: אנחנו מודאגים מזה מאוד, לא פחות.

<אייל דמרי: תאמין לי, כל הזמן.

<אייל דמרי: היינו בטוחים שהשנה זה כבר יהיה מוכן.

ישראל אייכלר: נו, הוא אומר לך שלא.

ישראל אייכלר: למה אתם לא עומדים?

ישראל אייכלר: תלחצו, אנחנו נעזור לך.

מנחם אליעזר מוזס: הוא אומר לך שהוא לא רואה בתכנון אפילו.

<אייל דמרי: לא, צומת מירון בוודאי - - -

ישראל אייכלר: לא, הצומת שלך.

מנחם אליעזר מוזס: הצומת שלך.

מנחם אליעזר מוזס: היציאה מהאור הגנוז, מרום הגליל.

ישראל אייכלר: בוא נשמע את נציג המשטרה, מיכה טובול.

ישראל אייכלר: רבותיי, הפרוטוקול לא שומע שני אנשים.

<מיכה טובול: יש איזה תכנון של - - - על דרך חדשה שאמורה לצאת מצומת נחל מירון להילולה.

<מיכה טובול: זו דרך שאמורה להחליף את בורמה א' הבעייתית והצרה.

<מיכה טובול: זה משהו שאם אני לא טועה אמור לעבור את כל האישורים בתקופה הקרובה ובכלל, כל הצומת שם הולך לעבור שינוי, אם אני מבין נכון, כי התכנית מופקדת.

<רות רוטנשטרייך: התכנית מופקדת, נכון.

ישראל אייכלר: כמה זמן היא כבר מופקדת?

<רות רוטנשטרייך: היא מופקדת הרבה זמן, יש התנגדויות - - -

<רפ"ק מיכה טובול: על מה אנחנו מדברים, על הכיכר?

ישראל אייכלר: לא, יש שם תכנית מופקדת.

ישראל אייכלר: כשאני שומע "תכנית מופקדת" אני חושב על שלוש-חמש שנים.

<רות רוטנשטרייך: לא שלוש-חמש שנים אבל אמור להיות הגשה של התנגדויות בסוף החודש, ב-29 בחודש ואם זה יעבור בשלום - - -

<מיכה טובול: אז תהיה לנו דרך מצוינת לרשב"י.

<רות רוטנשטרייך: בדיוק.

ישראל אייכלר: מתי זה יהיה?

<רות רוטנשטרייך: אם התכנית תאושר אז צריך לעבור דרך תקציבים - - -

מנחם אליעזר מוזס: תקציב של חצי מיליארד.

<מיכה טובול: זאת בעצם דרך שכל מי שיגיע לרשב"י לא יהיה חייב לעבור בתוך המושב.

ישראל אייכלר: נו, זה דבר גדול מאוד.

מנחם אליעזר מוזס: לא יצטרך את הסיבוב של נחל מירון?

ישראל אייכלר: יש לכם תאריך, תחזית של שנה, באיזו שנה?

ישראל אייכלר: מי יהיה ראש ממשלה, אני יכול להעריך.

מנחם אליעזר מוזס: אל תגלה לי.

ישראל אייכלר: על מה את מדברת, על שלוש שנים?

<רות רוטנשטרייך: מתי התכנית תאושר?

<רות רוטנשטרייך: אם והיה ובאמת - - - יוגש עכשיו, יש דיון ב-29 בחודש, ויתקבל ולא יהיה שום ערר אז התכנית יכולה להתאשר תוך כמה חודשים, אבל אני לא יודעת איזה עוד הפתעות יהיו לנו בדרך - - -

מנחם אליעזר מוזס: את יכולה להסביר לנו מה אומרת התכנית?

מנחם אליעזר מוזס: מכפר שמאי, לדוגמה - - -

<רות רוטנשטרייך: התכנית אמורה להסדיר את כל מתחם קבר הרשב"י.

<רות רוטנשטרייך: אחד מהחלקים של התכנית הוא כביש שיעקוף את מירון ותהיה כניסה ישירה לקבר מדרום.

<מיכה טובול: אני אסביר.

<מיכה טובול: זה הציר הזה.

<מיכה טובול: זו צומת המועצה.

<מיכה טובול: יעלו בלי להיכנס למושב וזו בורמה א'.

<רות רוטנשטרייך: בדיוק.

<רות רוטנשטרייך: זה התוואי.

<מיכה טובול: כרגע אתם הפקדתם רק את החלק הראשון, נכון?

<רות רוטנשטרייך: לא, הכול מופקד.

<רות רוטנשטרייך: כל התכנית.

<רות רוטנשטרייך: התכנית הזו היא תכנית גדולה והיא מופקדת ועד שהיא תאושר, אבל כדי לרוץ כמה שיותר מהר קדימה לקחו קטע, רק את הקטע מהצומת של המועצה עד קבר הרשב"י, זה כביש שקיים היום בשטח, אנחנו רוצים לשפר אותו, להגדיל אותו בעשרה מטרים ולהסדיר את כל הצומת.

מנחם אליעזר מוזס: ואז יסדירו גם את הצומת?

<רות רוטנשטרייך: ואז יסדירו גם את הצומת.

<רות רוטנשטרייך: גזרו תכנית קטנה כדי שיהיה אפשר אחר כך לרוץ איתה יותר מהר.

ישראל אייכלר: על זה אומרים "שייבנה בית המקדש במהרה בימינו אמן".

ישראל אייכלר: כי אני ראיתי פה במפה מי התנגד.

<רות רוטנשטרייך: לכן גזרו את התכנית הקטנה של הכביש, שגם אם יתנגדו - - -

ישראל אייכלר: גם אם יתנגדו שם לפחות לא יוכלו למנוע - - -

<רות רוטנשטרייך: הכביש ירוץ קדימה.

ישראל אייכלר: יופי.

ישראל אייכלר: עכשיו אנחנו הולכים לפי סדר הדוברים.

ישראל אייכלר: משרד האוצר, יש לך להגיד משהו, יובל?

ישראל אייכלר: הכול בסדר?

ישראל אייכלר: אוה, דני סיידא.

ישראל אייכלר: הנה חבר הכנסת.

ישראל אייכלר: יש פתגם בערבית, מאוד מפורסם, שאומר "אם מוחמד לא בא אל ההר, ההר בא אל מוחמד", נכון?

ישראל אייכלר: אם אנחנו לא באים למירון מירון מגיע לכנסת.

ישראל אייכלר: דני סיידא, ראש המועצה הדתית במרום הגליל שנים רבות, לשעבר, איש מירון, אני שמח לקבל אתך בברכה, לא רק בכנסת, שנכנסת אליה בשבוע שעבר, אלא גם לוועדה ותוכל הרבה לעזור לנו.

ישראל אייכלר: עכשיו חברת "אגד", נרד לפרטים.

ישראל אייכלר: "אגד", "נתיב אקספרס".

<שלומית אבינח: רגע, עברת לחברות תחבורה?

ישראל אייכלר: שאלתי את יובל אם יש לו מה להגיד, הוא אמר שלא.

ישראל אייכלר: כנראה שאין תקציב.

<יובל טלר: יובל טלר חסון, אגף תקציבים, משרד האוצר.

<יובל טלר: אנחנו, עם משרד הדתות, ניהלנו דיון תקציבי לפני שנה וחצי, יש סכום ראשוני לתחילת פעילות ההילולה.

<יובל טלר: אנחנו ממשיכים בדיונים איתם בשבועות הקרובים להמשך ההצגה של הצרכים התקציביים.

ישראל אייכלר: מהו הסכום שסוכם?

<יובל טלר: הסכום שסוכם הוא סכום ראשוני.

<יובל טלר: כסכום ראשוני, בשביל שתהיה תחילת פעילות - - -

ישראל אייכלר: כמה?

<יובל טלר: סוכם על 5.6.

<יובל טלר: 2.6 מיליון שקל שנמצאים בבסיס התקציב - - -

ישראל אייכלר: רגע, בשנה שעברה זה היה 17, לא? 15 מיליון?

<יובל טלר: שים לב, לא אמרתי מה הסך הכולל של מה שיסוכם, אני אומר מה סוכם בינתיים לגבי התחלה של תחילת עבודות.

<יובל טלר: כרגע מבחינתי - - -

ישראל אייכלר: למה אין בבסיס התקציב, כמו שהיה בשנה שעברה 15, גם השנה 15?

<יובל טלר: אל"ף, בשנה שעברה בבסיס התקציב לא היו 15.

<יובל טלר: בשנה שעברה בבסיס התקציב היו 2.6.

<יובל טלר: התקציב הנוכחי הוא תקציב דו שנתי ולכן מה שהיה בשנה שעברה בבסיס זה מה שיש השנה בבסיס, לא משהו אחר.

<יובל טלר: בסופו של דבר, כשהמשרד לשירותי דת ניהל את הדיונים התקציביים מול משרד האוצר, הוא תעדף דברים אחרים להכניס לבסיס התקציב לעומת הנושא של ההילולה.

<יובל טלר: לכן הנושא הזה לא תועדף.

<יובל טלר: אני לא אומר שהוא לא מטופל, הוא מטופל במסגרת הפעילות השוטפת שלנו מול המשרד.

<יובל טלר: אנחנו יושבים איתם.

<יובל טלר: ישבנו בעבר, אנחנו נשב איתם עוד בשבועות הקרובים, באמת בשביל - - -

ישראל אייכלר: אני לא מדבר על התקציב של 2019.

ישראל אייכלר: אתה מבין שאנחנו לא בתקציב של 2019, אני מדבר על 2018.

<יובל טלר: כן, 2018.

ישראל אייכלר: אז 2018, אנחנו חודשיים לפני ההילולה, מתי אתם הולכים לסגור את זה?

<יובל טלר: זה תלוי במשרד לשירותי דת.

ישראל אייכלר: המשרד לשירותי דת צריך לפנות אליכם.

<יוסף שוינגר: לא, יהיה בשבוע הבא דיון אצל סגן שר האוצר, ביום שני, עם כל הגורמים.

<יוסף שוינגר: הבעיה זה בסיס התקציב, שכל שנה אנחנו צריכים לחזור למשא ומתן, במקום שנדע מראש פחות או יותר כמה יש לנו ואנחנו - - -

<יובל טלר: אני רק אחדד את מה שמנכ"ל המרכז למקומות הקדושים אמר, הוא אמר שהבעיה היא שהמשרד לשירותי דת מתעדף דברים אחרים על פני הנושא הזה בעניין בסיס התקציב.

<יובל טלר: הוא מעדיף להוסיף דברים אחרים לבסיס התקציב ולא את הנושא הזה.

<יובל טלר: כך אני רואה את הבעיה.

ישראל אייכלר: חבל שאני שומע את זה כשר' דוד אזולאי, שיהיה בריא, לשעבר יושב ראש הוועדה לפניות הציבור והוא שר הדתות והוא איש יקר ומירון יקר לו, אם הוא היה שומע מה שאתה אומר, הייתי שואל אותו: ר' דוד, איך יכול להיות שמשרד הדתות לא מכניס לבסיס התקציב בהעדפה ראשונית את ר' שמעון בר יוחאי?

<יובל טלר: צרכי עמך ישראל מרובים, זה נמצא במשרד לשירותי דת.

<יובל טלר: יש לו הרבה סוגיות שנמצאות על שולחנו, בין היתר נושאים של מועצות דתיות, תקציב המועצות הדתיות, שכר הרבנים.

<יובל טלר: אני לא סנגור של המשרד לשירותי דת, בסופו של דבר זה תעדוף שעושה כל משרד ממשלתי, משרד ממשלתי - - -

מנחם אליעזר מוזס: אז מה יש בבסיס התקציבי?

מנחם אליעזר מוזס: אני לא יודע.

ישראל אייכלר: הנה, הוא אומר לך, 5 מיליון.

<יובל טלר: לא, יש 2.6 ועוד 3 מיליון שקל בסיכום התקציבי, שמתווספים, שכבר יש - - -

מנחם אליעזר מוזס: אני זוכר שלפני עשר שנים זה גם היה כך.

ישראל אייכלר: מה שאני מבקש בפועל, היות שאומר המנכ"ל שבשבוע הבא יש דיון עם סגן שר האוצר, אתה בטח גם תהיה שם, אז נרצה לקבל לוועדה מכתב מכם על מה שסוכם, גם אם יהיה סיכום ביניים.

<יובל טלר: אני רק מבקש, יו"ר הוועדה, מי שמנהל את האירוע מבחינתי זה מנכ"ל המשרד לשירותי דת.

<יובל טלר: בסופו של דבר מי שגם צריך להגיד אילו מקורות הוא מקצה לטובת האירוע זה המנכ"ל המשרד לשירותי דת.

<יובל טלר: לכן מי שצריך להיות הפָּנים פה, אני כמובן אתמוך בכל דבר ואני אגיע להסכמות עם המשרד לשירותי דת, אבל זו בקשה שצריכה להיות מופנית אל המשרד ולא אל משרד האוצר.

ישראל אייכלר: סתם אומרים בעל המאה הוא בעל הדעה, זה לא נכון.

<יובל טלר: אני בוודאות לא בעל המאה כי אני מחזיק לא בכסף שלי - - -

ישראל אייכלר: אבל את הכול צריכים ל"מראה דחיטה", כולם צריכים את בעל החיטים, בלי החיטה אין לחם ואין שום דבר.

<יוסף שוינגר: ברשותך אדוני היושב ראש, רק משפט להשלמה.

<יוסף שוינגר: אני פה על תקן של נציג המשרד לשירותי דת, אבל חייבים לדעת איך הדינמיקה של הנושא הזה עובדת.

<יוסף שוינגר: אנחנו מקבלים, אני כל שנה חוזר על זה וחשוב שנבין, רשימת דרישות מהמשטרה ואז אנחנו נכנסים למשא ומתן מאוד קשה - - -

ישראל אייכלר: זאת אומרת אתה מייקר את כל - - -

<יוסף שוינגר: כן, בצדק.

<יוסף שוינגר: יש כאן שני נציגים, יש את משטרת מחוז צפון, שהיא המפקדת של האירוע, ויש את נציגי אגף התנועה של משטרת ישראל.

<יוסף שוינגר: האירוע למעשה מתחיל בירושלים, בני ברק, חצור, ערד ואשדוד, זה אירוע כלל ארצי.

<שלומית אבינח: דוד אזולאי אולי יגיע.

ישראל אייכלר: אם הוא יגיע זו תהיה בשורה טובה בשבילי, אני אחכה לו כמה זמן שייקח.

ישראל אייכלר: ר' דוד אזולאי הודיע שיכול להיות שהוא יגיע לדיון.

ישראל אייכלר: התפלאתי שהוא לא שלח מישהו, כמובן שהרב שוינגר - - -

<יוסף שוינגר: הדובר שלו היה פה, אבי רוזן.

<יוסף שוינגר: אנחנו מקבלים רשימת דרישות ואז אנחנו נמצאים פה בין הפטיש לסדן.

<יוסף שוינגר: מצד אחד אנחנו צריכים להיענות לכל דרישות המשטרה, שכל הדרישות הן בטיחותיות, דרישות של תעבורה, דרישות של נוחות, שורה של דרישות.

<יוסף שוינגר: מצד שני משרד הדתות אומר: תקשיב, זה הסד שיש לנו ואנחנו אמורים לגייס תקציבים, או ממקורות אחרים, או לנסות - - - וכל שנה אני בלית ברירה, והכל ברוח ידידותית, מגיע לעימות מול המשטרה, כי אני אומר להם שאני לא יכול למלא את כל הדרישות.

<יוסף שוינגר: יש לי תקציב סגור, תקציב ספציפי, וגם אם בשנה שעברה, בגלל השבת, בגלל מוצ"ש וכל האירועים וההכנות שהתחילו כבר בחמישי, זה עלה לנו 15.5.

<יוסף שוינגר: השנה באים מפקדים שרוצים כל הזמן לשפר, כי יש התגברות של ההגעה למירון.

<יוסף שוינגר: ככל שאתה משפר תשתיות, ככל שהכול משתפר מגיעים יותר אנשים ואז הדרישות של המשטרה בהתאם.

<יוסף שוינגר: למשל, השנה, אם כימתנו את הדרישות המשטרתיות ואנחנו עומדים היום באזור 16.5-17, אני יושב מול מיכאל, יושב מול האת"ן וממש מתחילים להתמקח, זה לא, זה כן, זה לא, זה כן.

<יוסף שוינגר: אנחנו מגיעים בסוף לעמק השווה - - -

ישראל אייכלר: אל תוותרו להם על שום דבר שנוגע לבטיחות.

<יוסף שוינגר: אבל שנבין את הסיטואציה.

ישראל אייכלר: אם צריך ביטחון ובטיחות ציבור צריך לשלם את זה.

ישראל אייכלר: מי שצריך לשלם את זה זה אנחנו, אנחנו זה באמצעות האוצר.

ישראל אייכלר: זאת אומרת, דווקא אני בצד שלהם בעניין הזה.

<יוסף שוינגר: בסדר גמור.

<יוסף שוינגר: אין לנו ויכוח.

<יוסף שוינגר: רק האוצר כל הזמן אומר לי: תבקש מהח"כים קצת מהכספים הקואליציוניים אבל זה לא רלבנטי.

ישראל אייכלר: את כל הכספים הקואליציוניים של כולנו אני תורם בשביל מירון.

<יובל טלר: שוינגר.

<יוסף שוינגר: אני אומר את זה בחיוך.

<יובל טלר: אני מעולם לא אמרתי דבר כזה - - -

ישראל אייכלר: כל הכבוד, יובל.

ישראל אייכלר: טוב שיובל אמר את זה לפרוטוקול.

ישראל אייכלר: לא, הוא חושב שהוא בתכנית רדיו.

ישראל אייכלר: אנחנו משדרים לפעמים ברדיו.

<יובל טלר: אני רק רוצה לחדד בפני יו"ר הוועדה שבסופו של דבר יש פה סוגיה, בעיניי, סוגיה מורכבת.

<יובל טלר: סוגיה של בטיחות היא סוגיה שבסופו של דבר אפשר לשים אינסוף הגבלות לטובת בטיחות ויש ניהול סיכונים שכולם מנהלים בכל מקום.

<יובל טלר: כולנו, בסופו של דבר, לא כולנו, אבל רובנו הגדול, עולים על הכביש.

<יובל טלר: לעלות על הכביש זה סיכון.

<יובל טלר: זה סיכון לתאונות דרכים, אנשים נפגעים, לצערנו, בכל יום.

<יובל טלר: בסופו של דבר יש פה איזשהו ניהול סיכונים שצריך לעשות.

<יובל טלר: כמובן שהמשטרה היא הגורם הרגולטורי לעניין הזה, אבל צריך שכל השותפים לשולחן יבינו את זה שהעלות במירון, אין אירוע שהתקציב שלו עולה בכל שנה בצורה כל כך חדה כמו האירוע במירון.

<יובל טלר: אם אנחנו מסתכלים, לפני ארבע שנים זה היה איקס וכל שנה אנחנו גדלים בעוד מיליון שקל, ברמה של 10% כל שנה.

<יובל טלר: באיזשהו מקום, אם מספר המגיעים היה מכפיל את עצמו בכל שנה בהיקפים כאלה אז זה היה אולי סביר, אבל זה לא המצב.

<יובל טלר: זה גם לא המצב כי יש יותר פיזור של האנשים, מבחינת זמנים שבהם מגיעים, את שנה שעברה אני שם בצד כי בשנה שעברה היה מוצאי שבת, ולכן חשובה התגייסות של כולם והבנה שבסופו של דבר צריך לנהל סיכונים ולראות איך אנחנו עושים את זה בצורה סבירה.

<מיכה טובול: ברשותך, תרשה לי לענות לך.

<מיכה טובול: אתה צריך להבין דבר מאוד פשוט.

<מיכה טובול: כל שנה ההילולה גדלה, מספר המשתתפים הולך וגדל.

<מיכה טובול: אנחנו, כמשטרה, אמורים לתת פתרון, פתרון שהוא יש מאין, איך אנחנו מכניסים כל כך הרבה אנשים לשטח.

<מיכה טובול: השטח הוא שטח, הוא לא גדל.

<מיכה טובול: כשאני הייתי צריך להסביר את הסכנות ואת ניהול הסיכונים שאנחנו עושים ואנחנו עושים, כי אם לא היינו עושים ניהול סיכונים אז אני לא יודע אם האירוע הזה יכול היה להתקיים, אז קודמתך בתפקיד, כשישבתי איתה בשנה שעברה וניסיתי להסביר לה, אמרתי לה, אין טוב ממראה עיניים והזמנתי אותה להילולה בשנה שעברה, והיא באה.

<מיכה טובול: אתה יודע מה היא אמרה לי אחרי שהיא עזבה?

<מיכה טובול: היא אומרת לי, "אחרי שראיתי את זה אני מבינה טוב מאוד למה אתה מתכוון".

<מיכה טובול: אנחנו כמשטרה עושים - - -

<יובל טלר: אני מבין ש - - - אבל היא אמרה לי דברים אחרים.

<מיכה טובול: ותאמין לי, היא בקושי הגיעה לאיפה שהיא רצתה להגיע.

<מיכה טובול: אתה מוזמן, אני מוכן להזמין אותך ולארח אותך השנה, תבין בדיוק על מה אנחנו מדברים.

<יובל טלר: אני לא מטיל ספק בזה שיש פה איזושהי רמה מסוימת של ניהול סיכונים, אני חושב שכולם צריכים להתגייס לעניין הזה.

<יובל טלר: בסופו של דבר, אין פה איזה כיס עמוק שכל עלות שתושת על האירוע הזה תוכל להתממש.

ישראל אייכלר: אבל אני ואתה מסכימים, כאזרחים, שהם צריכים לדאוג לכך שכולם יבואו בשלום ויחזרו בשלום.

ישראל אייכלר: אנחנו, לא אני ולא אתה, מומחים להבין אם כביש זה צריך להיות פתוח בשעה זו או כביש אחר.

ישראל אייכלר: אני רק יכול לכעוס שלא נותנים לי להיכנס, אבל חוץ מזה אני רוצה שהם ידאגו לזה.

ישראל אייכלר: העניין הכספי, אתה צודק שיש גבול לדרישות ואתה צודק קצת יותר שאתה צריך להגן עלינו ועל כל הבאים לשם.

ישראל אייכלר: אנחנו נעבור לחברות התחבורה.

ישראל אייכלר: את השם שלך תגיד לפרוטוקול .

<ארז לבחר: ארז לִבחר.

<ארז לבחר: אנחנו נערכים בדומה לשנת 2017.

<ארז לבחר: כמובן פועלים על פי המסקנות משנה שעברה ומשנים עברו.

<ארז לבחר: השנה זה דומה לשנת 2016 בימים, יש דמיון.

<ארז לבחר: כמובן שאנחנו פועלים על פי ההנחיות של משרד התחבורה.

<ארז לבחר: ההוראות שאנחנו מקבלים, כך אנחנו פועלים.

<ארז לבחר: הקופות ייפתחו כשבועיים לפני המועד וזהו, זה בגדול.

מנחם אליעזר מוזס: יש מספיק אוטובוסים?

<דרור גונן: לא.

<ארז לבחר: בשלב זה אין מספיק אוטובוסים.

<ארז לבחר: בשלב זה אנחנו לא מצליחים לגייס את הכמות הנדרשת.

<דרור גונן: אנחנו כל שנה מגייסים אוטובוסים כמה שאפשר, ואתם יודעים את זה.

<דרור גונן: אנחנו גם מוגבלים במקומות שיש ובאפשרות לנייד, אנחנו נביא - - -

מנחם אליעזר מוזס: מה עם התכנית להביא מירדן אוטובוסים?

<דרור גונן: אני לא מכיר את התכנית הזו, אבל אם אתה תגלה לנו אותה אנחנו נשמח לשמוע.

ישראל אייכלר: הרבה יותר קרוב מלבנון.

<דרור גונן: אני מעריך שהשנה אנחנו נגייס לפחות כמו שגייסנו בשנה שעברה.

מנחם אליעזר מוזס: האם הרכבת עוזרת לך?

<דרור גונן: לא.

<דרור גונן: הרכבת לא עוזרת לנו, אבל היא קיימת ברקע והיא תביא, אני מעריך, מטבע הדברים, לכרמיאל, הרבה אנשים - - -

ישראל אייכלר: אתם מכינים שאטלים מכרמיאל?

<דרור גונן: תהיה הגדלה של אוטובוסים, אבל חשוב להבין שבשביל לנהל תהליך ברכבת צריך להביא את האדם מהבית אל תחנת הרכבת, מתחנת הרכבת צריך להעלות אותו להר, לתזמן לו את הירידה לרכבת ולחזור להר.

<דרור גונן: באמצע הלילה זה לא פשוט לעשות את זה, גם בערי לוויין.

<דרור גונן: לכן הרכבת קיימת, אנחנו ניתן שרות טוב, אנחנו ניתן גם שאטלים לרכבת בהר, אבל אנחנו לא רואים את הרכבת כפתרון האמיתי פה.

ישראל אייכלר: אחד הדברים המתסכלים אותי כאזרח או כיושב ראש ועדה, הוא שמצד אחד המדינה באה ואומרת לבעלי הרכבים הפרטיים: אין לי מקום בשבילכם, תיסעו באוטובוסים.

ישראל אייכלר: מצד שני אומר לי משרד התחבורה: אין לי בשבילך אוטובוסים.

ישראל אייכלר: יש לי בשביל כך וכך אנשים, 2,500 אוטובוסים, זה מה שיש - - -

<דרור גונן: זה מה שיש במדינה, הרב אייכלר, זה מה שיש בשוק.

<דרור גונן: היינו שמחים להביא - - -

ישראל אייכלר: המסקנה שלי, שאסור לי לבוא עם רכב פרטי ואין לי מקום באוטובוס, שאני אשב בבית.

<דרור גונן: אבל הרב אייכלר, בוא נעשה הפרדה, סליחה.

<דרור גונן: קודם כל הצעד של מניעת הגעת רכבים פרטיים הוא מבורך משתי סיבות.

<דרור גונן: סיבה אחת בטיחותית, הרב מוזס מדבר גם על תאונה שהייתה מחרידה ברכב.

<דרור גונן: סיבה שניה היא שזה גם מקל על כל התנועה של כלל הציבור.

<דרור גונן: בסוף, 2,500 מביאים 200,000.

<דרור גונן: אם אתה תיקח 200,000 מכוניות אתה לא תדע איך להתנהל באירוע.

<דרור גונן: חשוב להבין שאנחנו גם הפרדנו ועשינו שני מעגלים.

<דרור גונן: יש את המעגל של החניונים, בסוף יש חניונים ענקיים עם מלא כלי רכב.

<דרור גונן: מגיעים לשם המון כלי רכב.

<דרור גונן: יש תחלופה ויש קרוב ל-300 אוטובוסים עירוניים שמסתובבים בתוך המעגל, שעסוקים כל הזמן בלהעלות ולהוריד בעלי רכבים פרטיים, אז בוא נסתכל על זה כך, שהעובדה שמנעה את העלייה של הרכבים למעלה רק הגדילה את כמות המשתמשים, כי עדיין יש כאלה שמעדיפים להגיע ברכב.

ישראל אייכלר: אני מסכים עם כל מילה שאתה אומר בתנאי שאתה מציב לי מספיק אוטובוסים.

<דרור גונן: אז אני מציב את אותה כמות שאני ידעתי לגייס שנה שעברה.

<דרור גונן: אנחנו מגייסים מהשוק את כל מה שאפשר, את כל האוטובוסים שקיימים ושאפשר להשתמש בהם אנחנו מגייסים.

<דרור גונן: חשוב להבין שהשנה האירוע הוא ברביעי-חמישי, שזה יותר פשוט, בשנה שעברה זה היה במוצ"ש, זה היה יותר מורכב, גם היערכות, גם הגעה - - -

מנחם אליעזר מוזס: יש חופשה מבתי הספר אז אין לך בעיה - - -

ישראל אייכלר: אין לו בעיה.

<דרור גונן: זה לא קשור לחופשה.

<דרור גונן: גם בשנה שעברה לא התייחסנו.

<דרור גונן: הרב מוזס, בשנה שעברה שר התחבורה נתן הנחיה לא להתייחס לקווי תלמידים ביום של החופש כי הודיעו לנו על החופש דקה לפני האירוע.

<דרור גונן: אנחנו יודעים לגייס את האוטובוסים, נגייס את המקסימום שאפשר.

ישראל אייכלר: תודה.

ישראל אייכלר: בסדר.

ישראל אייכלר: חברת "נתיב אקספרס" לא הגיעו?

מנחם אליעזר מוזס: אפשר לשאול משהו לגבי הרכבת, אדון ג'יבלי?

מנחם אליעזר מוזס: אתה רואה את הרכבת שהיא יכולה לתרום לעניין הזה, עם הקשר בין הרכב למירון?

<עמיר ג'יבלי: כמו שנאמר פה, יש יתרונות ויש חסרונות.

<עמיר ג'יבלי: יתרונות זה ש-20 אוטובוסים שמגיעים מרחוק מביאים 1,000 איש במכה אחת, אבל כשה-1,000 איש מגיעים לכרמיאל יש לזה הרבה משמעויות.

<עמיר ג'יבלי: אבטחה, טרמינלים, ואני מזכיר לכם שהטרמינל בכרמיאל הוא לא הבעיה, הבעיה היא שאין מקום לעשות תחנה אחת במירון.

<עמיר ג'יבלי: כל השיחות פה זה בשביל לאפשר עוד טרמינלים של אוטובוסים.

<עמיר ג'יבלי: איפה נמקם עוד תחנת אוטובוס כדי להוריד את כל האנשים שבאים ברכבת?

<עמיר ג'יבלי: אין מקום להכניס סיכה במירון, אין.

<עמיר ג'יבלי: יש יתרון ויש חיסרון.

<עמיר ג'יבלי: לדעתי יש פה יותר חיסרון מאשר יתרון.

מנחם אליעזר מוזס: למה?

ישראל אייכלר: אני מוחה על הדבר שלא יקראו לתחנה תחנת מוזס.

< עמיר ג'יבלי: אני אסביר.

< עמיר ג'יבלי: הגיעה רכבת עם 1,000 אנשים לכרמיאל.

< עמיר ג'יבלי: אותם 1,000 אנשים עוברים ל-20 אוטובוסים.

< עמיר ג'יבלי: 20 אוטובוסים הם 1,000 אנשים.

מנחם אליעזר מוזס: יש לך 20 אוטובוסים?

ישראל אייכלר: יש לו, נניח שיש לו.

ישראל אייכלר: השאלה שהוא שואל, איפה הוא מוריד אותם.

<אייל דמרי: אני רוצה לומר משהו.

<אייל דמרי: יש לדעתי כמות של מאות אוטובוסים, או 100 אוטובוסים לפחות, במועצות האזוריות, הצהובים.

<אייל דמרי: הם לא בשימוש, הילדים בחופשה, צריך לתכנן אותם שהם יגיעו לרכבת או למקום מסוים, שישתמשו בהם.

<אייל דמרי: צריך להפעיל קצת את המערכות שיתאמו ביניהן ויעשו ביחד.

ישראל אייכלר: איפה להוריד אותם, אתה אומר?

ישראל אייכלר: אם יש מעגל אתה יכול להוריד מיליון אנשים.

ישראל אייכלר: בסין הם מורידים בכל מקום - - -

<עמיר ג'יבלי: בשנה שעברה הגיע שר התחבורה בכבודו ובעצמו עם פמליה לא קטנה, ברכבת לכרמיאל והגיע - - -

מנחם אליעזר מוזס: שעתיים היה תקוע - - -

<עמיר ג'יבלי: אוקיי, שעתיים היה תקוע.

<עמיר ג'יבלי: אני רק אומר שגם בשביל ההגעה והמיקום של הרכבת היינו צריכים לאלתר איזשהו טרמינל, בשביל שהוא יוכל לרדת.

<עמיר ג'יבלי: כל מירון זה משהו שכל - - -

ישראל אייכלר: מה, טרמינל בכרמיאל עשיתם קטן?

<קריאה: לא, לא קשור, אני אומר עוד פעם - - -

ישראל אייכלר: לא ידעתם שכרמיאל תהיה התחנה כמעט המרכזית עד צומת חנניה?

מנחם אליעזר מוזס: עד צומת חנניה.

ישראל אייכלר: בצומת חנניה יש - - -

<דני סיידא: אם הוא יורד בצומת 7 ועולה בשאטל ויורד ברציף שם, לבין כרמיאל, שיירדו באותו רציף, מה ההבדל?

<סנ"צ עמיר ג'יבלי: רוב התחנות בתוך מירון הן לא הגעה רחוקה, כי כל הגעה רחוקה מגיעה לחניונים הרחוקים ומשם עושים שאטלים.

<סנ"צ עמיר ג'יבלי: זה לא שעכשיו כל האוטובוסים מערד, מבאר שבע ומאשדוד נכנסים למירון, ממש לא.

<סנ"צ עמיר ג'יבלי: הטרמינל הירוק, לצורך העניין, הוא לאנשים שבאים מרחוק, עוצרים בספסופא ובספסופא אוספים שאטלים לטרמינל הירוק.

<סנ"צ עמיר ג'יבלי: אנשים באים מרחוק, מגיעים לפארוד, עולים על שאטלים ומגיעים.

<סנ"צ עמיר ג'יבלי: לא יהיו עכשיו אוטובוסים מרחוק שנכנסים לתוך מירון ואז כל השאטלים מהחניונים הרחוקים, יש להם תחנות בתוך המעגל של מירון ואין מקום.

<סנ"צ עמיר ג'יבלי: תראו, העובדה שאתה או חלק מהאנשים קצת התעכבו, המעגל נתקע, זה בגלל שבסוף בסוף, כמו שאמרתם, זה עולה, יש עלייה דרמטית בכמות האנשים.

<סנ"צ עמיר ג'יבלי: למשל, חצור, היא מקום שבאים ממנו כמויות אדירות.

<סנ"צ עמיר ג'יבלי: אנשים באים לחצור, עושים שבת בחצור, בסוף חצור הופכת להיות תחנה מרכזית של אנשים שמגיעים, אז הביקוש ליציאה הוא הרבה יותר מכמות האוטובוסים שהוקצו לצורך העניין.

<סנ"צ עמיר ג'יבלי: ואז יש הרבה אנשים, אין אוטובוסים, נוצר פקק והמעגל נתקע.

<סנ"צ עמיר ג'יבלי: זה הדבר האחרון שאנחנו רוצים שיקרה, אנחנו רוצים שכולם יגיעו במהירות וייצאו במהירות.

<סנ"צ עמיר ג'יבלי: יש לנו מטרה משותפת, אבל צריך לקחת בחשבון, רכבת אחת שמגיעה עם 1,000 אנשים במכה אחת, יוצרת לנו לא מעט בעיות.

<מיכה טובול: אני, ברשותך, דיבר על זה נציג של נת"י, כל הרעיון שלנו של מעגל התנועה, הוא מדבר על הרחבת הציר במעגל התנועה, שתהיה לנו יכולת, כמשטרה, להכיל כמה שיותר אוטובוסים בתוך המעגל, לבנות כמה שיותר תחנות העלאה והורדה, כמה שיותר מקומות חניה לאוטובוסים בהמתנה ולמקרה הצורך גם להעמיד אוטובוסים לחירום אם קורה משהו.

<מיכה טובול: כרגע אנחנו מסתדרים עם מה שיש ועם מה שיש מכניסים את המקסימום, כמובן שהכול בוויסות.

<מיכה טובול: הוא דיבר על השאטלים, כל השאטלים שמגיעים למעגל התנועה, מווסתים אותם תח"צ של משרד התחבורה מווסת אותם בצורה נכונה, כי אם לא אז בכל רגע נתון המעגל הזה יפסיק לעבוד.

<מיכה טובול: ברגע שהמעגל מתמלא באוטובוסים הכול עוצר.

<מיכה טובול: וכל הרעיון שלנו, כמשטרה, זה לגרום לכך שהמעגל כל הזמן יסתובב, כל הזמן יילך - - -

מנחם אליעזר מוזס: ואז יש מקום לאלה שבאים מהרכבת?

ישראל אייכלר: בטח, אם יש זרימה.

מנחם אליעזר מוזס: אם יש זרימה אז יש?

<מיכה טובול: ככל שיהיה יותר מקום - - -

ישראל אייכלר: בטח.

ישראל אייכלר: זה כמו זרימת דם בגוף.

<דני סיידא: כל מי שעלה לרכבת ירד ממקום אחר, הוא לא נולד מחדש, הוא ירד ממקום אחר, מתחנה אחרת, אז הוא עובר לרכבת.

<דני סיידא: זה לא בדיוק שכל אלה שבאים לרכבת זה עומס חדש, אלה אנשים שהחליפו תחנות.

ישראל אייכלר: אני רוצה להגיד ששר הדתות הודיע לי עכשיו שהוא לא יספיק להגיע עד לשעה 14:00 והיות שאנחנו סוגרים את הישיבה אז אנחנו מצטערים, אז אתה תצטרך לייצג אותו.

ישראל אייכלר: ועכשיו חבר הכנסת דני סיידא על כל הנושא של מירון.

ישראל אייכלר: יש לך עשרות שנים של ניסיון, תגיד לנו איזשהן תובנות שלא נאמרו פה.

<דני סיידא: אני לא יודע מה נאמר, הגעתי מאוחר, אבל כל מי שנמצא פה הוא די ותיק.

<דני סיידא: התחלתי עם אבא שלך והרב מוזס, הרב שויגר והוותיק הנוסף.

<דני סיידא: אני חושב שיש שינוי מבורך שהייתה לי נגיעה בו וזה העניין של ציר העלייה החדש, שהוא יהיה מוכן - - -

ישראל אייכלר: זה שחסום עכשיו.

<דני סיידא: זה שחסום עכשיו, הוא יהיה פתוח בל"ג בעומר.

ישראל אייכלר: עד ל"ג בעומר זה יהיה סגור?

<דני סיידא: לא, פתוח.

<דני סיידא: עולים ויורדים אליו אבל הוא יהיה מוכן.

<דני סיידא: פרויקט גדול של המשרד לשירותי דת והמשרד לפיתוח הנגב והגליל, שאני חושב שייתן לזה ממש - - -

מנחם אליעזר מוזס: כולל הכיכר?

<דני סיידא: כולל הכול.

מנחם אליעזר מוזס: גם הכיכר?

<דני סיידא: כן.

<דני סיידא: חוץ מהלופ של ההתחברות למעלה, שאנחנו לא לוקחים את הסיכון לחבר אותו, כי זה עדין ועלול להגיע בנקודת זמן כזאת שאם יתחילו לעבוד יכול להיות שיישאר משהו פתוח, לא רוצים לקחת את הסיכון.

<דני סיידא: חוץ מהסיבוב הכול יהיה גמור.

<דני סיידא: כמובן שכל האלמנטים, כמו הפרגולות והמים והעצים, אנחנו נדחה את השתילה שלהם לאחרי ל"ג בעומר כדי שיהיה מספיק זמן לבטון להתייבש ולעצים להיקלט, אז הנוי יישאר.

<דני סיידא: לא תראו את העניין של הנוי, זה יהיה אחר כך, אבל בכל מקרה, מבחינת בטיחות הולכי רגל, יש שדרוג של הנתיבים, יהיו מדרגות, מה שלא היה, ספסלים, פינות ישיבה - - -

מנחם אליעזר מוזס: עד שיבואו סיקריקים ויחתכו את זה.

<דני סיידא: אנחנו למדנו לעבוד גם עם הסיקריקים.

<דני סיידא: אחת הבעיות שלנו שזה התעכב - - -

ישראל אייכלר: תגיד לי, דני, עד שלא סגרו את ירושלים ביומיים האחרונים, אני לא מכיר עוד מקרה שכביש יהיה סגור כל כך הרבה זמן ולא יוכלו - - - זה כמעט שנה שלמה.

<דני סיידא: הירושה הזאת קיבלנו אותה מירושלים, זה אנשי ירושלים ובית שמש השנויים מחלוקת, שפשוט הפסיקו את העבודות פעם אחר פעם, הפגנות, אני לא רוצה לתאר פה, שנה שלמה בוזבזה גם כן על ידי משאים ומתנים, שלא יהיה חשש שנוגעים חלילה - - -

ישראל אייכלר: אז איך תפתח את זה אחרי ל"ג בעומר?

<דני סיידא: זה כבר עבר את השלב.

<דני סיידא: השלב הקשה שלהם היה חפירות, שלא היו, כמובן, השתדלנו לא לחפור בכלל.

<דני סיידא: השלב הזה אחרינו.

<דני סיידא: עדיין ממשיכים, אבל למדנו לעבוד.

<דני סיידא: אלה ימים מועדים לפורענות, יודעים כבר איך להתנהל - - -

ישראל אייכלר: רבותיי, אנחנו מתכנסים לסיום.

ישראל אייכלר: תודה רבה.

<אייל דמרי: הרב אייכלר אני רוצה רק לומר בעניין אמצעי תחבורה.

<אייל דמרי: עד השנה עבדנו עם הסיפור של המדבקות.

<אייל דמרי: אני רוצה לנסות אולי בצורה קצת אחרת.

<אייל דמרי: אלפי רכבים של תושבי האזור, אני מדבר על היישובים במעגל סביב מירון, בר יוחאי, אור הגנוז, ספסופה, כפר שמאי והסביבה, נוסעים שם והשוטרים שעומדים בכניסות ובצדק, מונעים כניסה של רכבים זמנית, מייצרים לצערי פקקים איומים.

<אייל דמרי: אני חושב שאם אפשר היה לעבור לשיטה של הברקוד, פשוט עם סוג של מצלמה שמצלמת מדבקה ומאפשרת מעבר לכל מכונית כזאת, היא תפתור לחץ גדול של מכוניות שהיום יושב על ערוצי התנועה שם ופשוט הופך את הסיפור לסיוט.

<אייל דמרי: זה הגיע למצב שאפילו ראש המועצה שלנו, לא נתנו לו לעבור ולנסוע ולעבור במצבים שהוא היה חייב לנסוע.

<אייל דמרי: זה הגיע למצב של אלימות עם שוטר בשנה שעברה.

מנחם אליעזר מוזס: מה דעתך על רעיון כזה?

מנחם אליעזר מוזס: זה רעיון, לא?

<אייל דמרי: ברקוד למכונית, זו מדבקה קטנה וזה עובר.

<אייל דמרי: זה קצת כסף אבל זה יפתור בעיה, לדעתי, לשנים רבות.

ישראל אייכלר: תפנה את זה למשטרה עם העתק אלינו, אנחנו נראה האם זה אפשרי.

ישראל אייכלר: אני מציע גם שחברי כנסת ישימו ברקוד כזה.

ישראל אייכלר: אני רוצה לתת לארגוני ההצלה.

ישראל אייכלר: מי מייצג פה את מגן דוד אדום?

ישראל אייכלר: בבקשה.

ישראל אייכלר: עכשיו כל אחד דקה, בבקשה.

<עופר שניר: צהריים טובים, שמי עופר מאגף המבצעים של מד"א.

<עופר שניר: בעיקרון אנחנו שותפים לכל עבודת המטה של המשטרה ו"המקומות הקדושים".

<עופר שניר: בסך הכול, מעבר להשתתפות בעבודה המטה אנחנו עובדים בשיתוף פעולה עם כל ארגוני ההצלה, עם "עזר מציון", עם זק"א וזה יהיה גם במהלך השנה הזאת.

<עופר שניר: לגבי השנה הקרובה, צריך לאגם תקציב כדי להבטיח את הפעילות ואני מעריך שבמהלך השבוע הבא אנחנו גם נגיש הצעת מחיר מסודרת לצורך תקצוב הפעילות.

ישראל אייכלר: תודה רבה.

ישראל אייכלר: "עזר מציון", מה השם?

<זאב פרוינד: זאביק פרוינד, "עזר מציון".

<זאב פרוינד: קודם כל אני רוצה להודות על שיתוף פעולה עם כל הגורמים, גם עם יושב ראש הוועדה, וכמובן עם הרב שוויגר, מיכה וכולם באמת שותפים.

<זאב פרוינד: אנחנו רואים במהלך השנים סוג של דבר שמתקדם בתודעה הציבורית, זה ציבור הנכים, משנה לשנה ציבור הנכים מבין שהוא יכול להגיע, אם בשנת 2015- - -

ישראל אייכלר: בשנה שעברה הייתה איזו בעיה בשעות מסוימות בין "עזר מציון" למשטרה.

ישראל אייכלר: השנה אתם ערוכים שלא יקרה?

<זאב פרוינד: אני אגע בזה.

<זאב פרוינד: ב-2015 היו 700 נכים, 2016 כבר 1,200, בשנה שעברה כבר ראינו קרוב ל-1,500 נכים וחולים.

<זאב פרוינד: זו כמות מאוד מאוד גדולה.

<זאב פרוינד: מבחינת הכמות של - - - אנחנו מכסים את זה.

<זאב פרוינד: במידה ואנחנו נוכל יותר לנוע בכבישים, כשאנחנו מבינים שיש קושי מסוים.

<זאב פרוינד: אני מקווה שהשנה אנחנו הולכים לשבת עם מתנ"א ואנחנו ניצור איזה שיח, שקיים כל השנה, אבל - - -

ישראל אייכלר: אתם צריכים לעשות סימון, שיידעו שזה "עזר מציון", עם הנכים.

ישראל אייכלר: הייתה איזו בעיה.

<זאב פרוינד: יש דבר אחד, הרב אייכלר, שאולי אני אסב את תשומת לבכם אליה, אולי של מתנ"א, לנושא הזה.

<זאב פרוינד: בשנה שעברה הייתה נקודת זמן או היו כמה נקודות זמן כאלו, שאפשרו לאוטובוסים לעבור בזמני לחץ ולשאר כלי התחבורה לא נתנו לעבור, כי כנראה היה לחץ או משהו כזה.

<זאב פרוינד: מה שלא הבינו זה שבעצם יש לנכים תחבורה ציבורית מסוג אחד וזה "עזר מציון" ולא יכול להיות שכל האנשים, במשך שעה שעתיים, יהיה להם ציר פתוח לאוטובוסים ולתחבורה הציבורית של הנכים זה יהיה סגור.

<זאב פרוינד: אז רק לקחת את זה בחשבון.

ישראל אייכלר: תתאמו את זה מראש, שלא יהיה עוד פעם.

ישראל אייכלר: תכתבי את זה בבקשה.

<זאב פרוינד: תודה רבה.

ישראל אייכלר: "איחוד הצלה", בבקשה.

<דוד קריספיל: דוד מאגף מבצעים.

<דוד קריספיל: ההיערכות שלנו מיום רביעי עד מוצאי שבת.

<דוד קריספיל: השנה כמו בכל שנה, אנחנו מפעילים כ-550 מתנדבים.

<דוד קריספיל: השנה - - -

ישראל אייכלר: רק תגיד שם לפרוטוקול.

<דוד קריספיל: דוד קריספיל, אגף מבצעים.

<דוד קריספיל: השנה אנחנו מוסיפים מרפאה אחת באזור החניונים.

<דוד קריספיל: עוד בודקים איפה נוכל למקם אותה.

<דוד קריספיל: אנחנו מפעילים מרפאה גם במהלך השבת והדגש שלנו השנה שאנחנו משפרים יכולת טיפול בתוך המרפאות, כדי שאנשים לא יצטרכו להתפנות ויוכלו להמשיך בהילולה.

<דוד קריספיל: מיפוי אזורי, התכנית של המיפוי עבדה מאוד יפה בשנה שעברה, ביחד עם מיכה וכמובן במימון של "המקומות הקדושים", בהובלה שלהם וכמעט ואנחנו לא צריכים לעשות שינויים השנה.

ישראל אייכלר: זאת אומרת אם אני זוכר את הצבעים משנה שעברה אני יכול להשתמש בזה גם השנה, אבל אני לא זוכר אותם.

<דוד קריספיל: זה הרעיון הזה, של המפות, שבעצם יש לכל הצוותים ומשתמשים בזה.

ישראל אייכלר: אתה מתכוון שתחלקו את זה לציבור.

ישראל אייכלר: אל תניח שהציבור כבר יודע את הצבעים.

<דוד קריספיל: הן לא נועדות לציבור, המפות עצמן.

<דוד קריספיל: הציבור רואה שלטים.

<דוד קריספיל: זה כבר יהיה במקום, מעל 700 שלטים בשטח.

<דוד קריספיל: נקודה אחרונה מבחינת תקציב.

<דוד קריספיל: "המקומות הקדושים" הרב דרעי והרב שוינגר עושים מאמצים אדירים כדי לעזור לנו.

<דוד קריספיל: ההוצאות שלנו מאוד גבוהות.

<דוד קריספיל: אני לא מדבר על המתנדבים עצמם כי הם לא מקבלים שכר והשנה הודיעו לנו שיש בעיה בתקציב.

<דוד קריספיל: אני גם מחזק את הנושא של פערי התקציב שיש ל"מקומות הקדושים" וזה יעזור לנו לקיים את הפעילות.

ישראל אייכלר: תודה רבה.

ישראל אייכלר: "דן בדרום", מי זה?

ישראל אייכלר: בבקשה.

<שגיב מועלם: אנחנו מוציאים אוטובוסים מאזור הדרום, קריית גת, נתיבות, אופקים.

<שגיב מועלם: כמובן שאנחנו נוכל לעדכן את משרד התחבורה.

ישראל אייכלר: יש לכם מספיק אוטובוסים לציבור מהדרום?

<שגיב מועלם: התשובה נאמרה מקודם.

ישראל אייכלר: חשבתי שלפחות בדרום, חברה חדשה.

מנחם אליעזר מוזס: האוטובוסים הצהובים, אתה לוקח, דרור?

<דרור גונן: לא, כי חלק מהם מסיעים את האנשים שלהם למירון.

<דרור גונן: הם גם נוסעים למירון.

<דרור גונן: כל המועצות האזוריות.

<דרור גונן: מטה יהודה לוקח - - -

ישראל אייכלר: הכול עולים למירון.

ישראל אייכלר: אולי נמצא איזה אופק ב"אפיקים".

ישראל אייכלר: מי "אפיקים"?

<שי סעדו זדה: שי סעדו.

<שי סעדו זדה: אנחנו נפעל, כמו בשנה שעברה, בהתאם להנחיות משרד התחבורה.

ישראל אייכלר: מאיזה מקומות אתם מביאים?

<שי סעדו זדה: בשנה שעברה היינו פעילים כקבלן משנה, לא כמפעיל רישיון קו.

ישראל אייכלר: של "אגד"?

<שי סעדו זדה: של "נתיב אקספרס".

<שי סעדו זדה: יש לנו דיונים עם משרד התחבורה.

<דרור גונן: השנה הם יעבדו - - -

ישראל אייכלר: מה "השנה הם יעבדו"?

<דרור גונן: אנחנו מחלקים את האחריות קצת אחרת.

ישראל אייכלר: לא הכול "אגד" השנה?

<דרור גונן: לא הכול "נתיב אקספרס".

<דרור גונן: "אגד" היה גם קבלן, הרישיונות לא שייכים ל"אגד".

ישראל אייכלר: עוד פעם, "אגד" תהיה קבלן של נתיב אקספרס ואפיקים?

<דרור גונן: היה שנה שעברה.

<דרור גונן: השנה אנחנו כנראה נשנה את זה.

<דרור גונן: אנחנו בודקים את אפשרות לעשות התקשרות ישירה עם המפעילים, שלא דרך נתיב אקספרס, וכך נייצר אחריות של כל מפעיל נקודתית - - -

ישראל אייכלר: באזורים מסוימים.

<דרור גונן: נכון, גם בשביל להגדיל את היכולת וגם למכסם את התועלת של הפיקוח והבקרה.

ישראל אייכלר: שיישאו גם באחריות של החאפרים למיניהם שברחו להם באמצע.

<דרור גונן: זו המטרה.

<דרור גונן: החאפרים הם לא אנחנו.

ישראל אייכלר: היו כאלה שהם שכרו ובמקום לבוא לקו הם ברחו.

ישראל אייכלר: טוב, אני רוצה לסכם את הישיבה.

ישראל אייכלר: אני רוצה קודם כל להודות לכולכם.

ישראל אייכלר: אני רוצה להגיד לכם שמעט מאוד ישיבות בכנסת היו כל כך ענייניות כמו הישיבה הזאת, ממש.

ישראל אייכלר: נושא אחר נושא, נושא אחר נושא.

ישראל אייכלר: אני מודה לכם על זה.

ישראל אייכלר: הוועדה מבקשת מהמועצה "מרום הגליל" להגיש בקשה לשימוש חורג לוועדת התכנון, יחד עם משרד התחבורה והמשטרה ומשרד הדתות, כך שעוד השנה תוכשר רחבת חניון הטרמינל לתחבורה ציבורית לפי דרישות המשטרה, לכל אורכה ורוחבה, לפי הצורך.

ישראל אייכלר: הוועדה מבקשת לקבל העתק הבקשה ואנחנו נעביר את זה גם לשרים שנוגעים בדבר.

ישראל אייכלר: אנחנו מבקשים לא לבצע עבודות בכביש ורשמנו את הודעת המשטרה שלא יבוצעו עבודות באזור הצפון בלילות ההם.

ישראל אייכלר: אנחנו נבקש גם ממשטרת התנועה, שגם בדרך מירושלים, למשל, ועוד מקומות שמהם באים הנוסעים, שגם שם בלילות האלה יתחשבו בזה.

ישראל אייכלר: אנחנו מבקשים ממינהל מקרקעי ישראל להיות לא רק שותף אלא גם לתכנן ולבצע את הרחבת החניונים על פי הבקשות שיוגשו על ידי כל הגורמים המתאימים.

ישראל אייכלר: אנחנו מבקשים לאסור תנועת משאיות בימי ההילולה.

ישראל אייכלר: בעצם, לא צריך לבקש, ביקשנו קודם, אמרת שלא יעלו מצומת חנניה והלאה משאיות, אלא אלו שנוגעות למקום.

ישראל אייכלר: לגבי השילוט לקבר הרשב"י, רשמנו את הודעתך, "נתיבי ישראל", שיהיה שילוט גדול לקבר הרשב"י.

ישראל אייכלר: ואנחנו מבקשים שהשלטים הגדולים יישארו במשך כל ימות השנה ותתאימו את זה בירוק, לא בצהוב בלבד, שזה זמני, כי כל השנה אנשים נוסעים לשם.

ישראל אייכלר: אותו הדבר לגבי התאורה.

ישראל אייכלר: כל הסדרי התאורה שאתם עושים בכבישים, אנחנו מבקשים שזו תהיה תאורה קבועה.

ישראל אייכלר: אם לא היום אז מחר, אבל צריך להכין את זה שתהיה תאורה קבועה.

ישראל אייכלר: הוועדה רשמה את כל ההודעות של החברים מהמשרדים שהיו פה בפרוטוקול.

ישראל אייכלר: אנחנו נסכם את זה ונשלח לשרים את הדברים.

ישראל אייכלר: לגבי תקצוב העבודות שדרושות לביצוע על ידי "נתיבי ישראל", הרחבת השול מאור הגנוז למירון להולכי רגל וכל הדברים האלה, אנחנו מקווים שהדברים יתוקצבו.

ישראל אייכלר: אנחנו רשמנו לעצמנו שאחרי ההילולה יהיה מעגל תנועה בצומת מירון, כולל תאורה.

ישראל אייכלר: לגבי הבקשה של "עזר מציון", לאפשר מעבר נכים בכל שעות ההילולה, כי זו התחבורה הציבורית של הנכים, אנחנו רשמנו בסיפוק את הסכמת משטרת התנועה להיות בתיאום עם "עזר מציון", שלא יהיו שום עיכובים לנכים.

ישראל אייכלר: במידת הצורך נעדכן ונקיים ישיבה נוספת סמוך להילולה, אני מקווה שלא נצטרך אלא רק לאחר ההילולה, שנוכל להודות לכם על כל הפעילות שלכם.

ישראל אייכלר: שיהיה בהצלחה.

ישראל אייכלר: תודה רבה.